text:
Discussioni:Ultima Online
Sistema du giocu
Lu Giucaturi agisci nto mundu virtuale cu nu cristianu (o avatar), giucannu cu autri cristiani cuntrullati du server o cu autri avatar cuntrullati di autri cristiani culligati nto stissu mumento. A Libbittà i muvimentu e di pissunalizzazzioni intra Ultima Online eni ssoluta, scludendu naturammenti dri cumpurtamenti ca sunnu vietati di lu regulamentu di tutti li server (shard).
Esistono molti stili di giocu nta UO (server ufficiali) putemu aviri n'esempio:
Trader
Cummircianti puri sempre nta ricecca di li item migghiuri e di lu prufittu.
Rare collector
Sunnu li Cullezziunisti di li uggetti rari "rubabili" nta li precisi zoni. PVMer
Vannu cacciannu mostri Ranni e picciddi spessu ciccandu li artefatti liggindari
PVPer
Si cumbatti pir lu puru divettimentu di fallu (Faction, War, PlayerKiller) Champ Hunter
Eni Na Categoria chi raggruppa li 2 precedenti (PVP e PVM) praticabili sulu su filucca cun lu scopu di ottenere Powerscroll.


c: text/html

text:
Primu di dicèmmiru
Dâ Wikipedia, la nciclupidìa lìbbira.
(Rinnirizzata di 1 di dicèmmiru)
Abbinimenti[cancia | cancia la surgenti]
- 1299: Ô cummattimentu di Falcunara, li truppi di Fidiricu III di Sicilia batteru li truppi dû re di Nâpuli e catturaru lu cumannanti Filippu I d'Angiò.
- 1640: Lu Portugallu riatteni la sò nnipinnenza dâ Spagna e Giuvanni IV dû Portugallu addiventa Re.
- 1835: Hans Christian Andersen pùbbrica lu sò primu libbru di fiavi.
- 1918: L'Islanda addiventa nu regnu auto-cuvirnantisi, arristannu unita â Danimarca lu stissu.
- 2004: Ginevra - In occasioni dâ Jurnata munniali di l'AIDS, li Nazzioni Uniti sinsibilìzzanu la pupulazzioni munniali circa lu drammàticu probblema dû virus HIV, ricurdannu comu spiciarmenti li fìmmini sunnu li cchiû esposti ô cuntagiu pû fattu dî partner o a causa dâ viulenza.
Nati[cancia | cancia la surgenti]
- 1935: Woody Allen, atturi e còmicu miricanu

robotstxt: allowed

filter: keep


text:
Kamen Rider (AMV) Kamen Rider
Kamen Rider Meteor Storm Kamen Rider Meteor Storm
kamen rider meteor มาแล้ว kamen rider meteor มาแล้ว
Kamen Rider Poseidon Kamen Rider Poseidon
Kamen Rider Nadeshiko Kamen Rider Nadeshiko
Kamen Rider Beast มาแล้ว Kamen Rider Beast มาแล้ว
mark rider 555 ep2 mark rider 555 ep2
MV Kamen Rider Fourze - Switch On! เพลงเปิดของ Kamen Rider Fourze
KAMEN RIDER WIZARD ตอนที่ 1 KAMEN RIDER WIZARD
Kamen Rider Gaim Episode17.mp4 Kamen Rider Gaim
Kamen rider fourze ตอนที่ 17 Kamen rider fourze ตอนที่ 17
Kamen rider Fourze ตอนที่ 20 Kamen rider Fourze ตอนที่ 20


text:
Ciuri ciuri (Roy Paci)
Ntâ virsioni di Roy Paci e Aretuska, pubbricata ntô 2003 ntô discu Tuttapposto, la canzuni Ciuri Ciuri ripigghia lu testu classicu di la cèlibbri canzuni siciliana, accumpagnannulu cu ritmi tra lu reggae e lu ska.
Lu testu dâ canzuni ntâ virsioni cantata ntô discu[cancia | cancia la surgenti]
Ciuri ciuri, (ciuri di tuttu l'annu)
l'amuri ca (mi dasti ti lu tornu)
ciuri ciuri (ciuri di primavera)
si tu nun m'ami (iu moru di pena)
Nun cantu nè p'amuri (nè p'amanti)
ca nun mi passa mancu (pi la menti)
iè pi la donna mia (ca nun ti voli)
iè pi la donna mia (ca nun ti senti)
Iè sicilianu sugnu e mi ni vantu
picchì la terra mia jè china china d'incantu
lu suli, li saline vicinu 'o sbarcaturi
su tutti cosi ca mi fannu stringiri lu cori
C'è nu giardinu ammenzu di lu mari
tuttu 'ntessutu fittu di limiuni e ciuri
tutti l'aceddi vannu liberi a cantari
puri i sireni ca cci fannu sempre amuri
Stamu arrivannu dopo 'na para d'anni i pausa
mi pare giustu ca mi sebbi pi 'na causa
p'arritunnari sempri frischi chiù di prima
pi fa, pi fa ballari macari chiddi ca su a Lima
pi fa ballari vecchi ranni e picciriddi
ca s'ammuttunu che jancuzzi ca si pigghiunu pe capiddi
ca si stricanu, ca sa strusciuu, ca si pigghianu a ghiancati
ma cu la gioia di la genti spensierati


text:
San Giuseppi Innografu
Giuseppi Innografu (Sarausa ?, 816 - Custantinopuli, 3 di aprili 886) è nu santu di urigini siciliana.
Aggiografìa[cancia | cancia la surgenti]
Giuseppi nasciu in Sicilia, forsi a Sarausa, fighu di Plotinu e Aita. Quannu vinniru l’Arabi, nall’annu 827, scappò nà Grecia e doppu quattr’anni a Saluniccu no monasteriu di Latomia. Fattu parrinu, ebbi pi maistru Gregoriu Decapulita, ca lu purtau a Custantinopuli. Nò 840 s’imbarcò pi Roma pi ‘ncuntrari lu Papa Grigoriu IV e dumannari aiutu contra l'iconuclastia, aduttata a partiri dû 726 di lu ‘Mperaturi Liuni III Isauricu e ca avia cuminciatu a distruggiri li fiuri di Santi. La navi fu pigghiata di pirati e Giuseppi fu purtatu a Creta. Libiratu turnò a Custantinopuli e fici na vita di rimitu na Cresia di S. Antipa; doppu cinc’anni funnò lu Monasteriu di S. Giuvanni Crisostumu e divintò Abati. Era sustinituri du Patriarca Gnaziu e fu esiliatu a Cherson na Crimea finu ô 867, quannu chiddu riturnò. Lu Mpiraturi c’affidò la Cresia di Santa Sufia. Fu un scritturi ccillenti di Inni da Liturgia da Cresia: sunnu cugghiuti nò Paracletiku e Ottuecu, pi chistu è chiamatu lu Innografu pi ‘ccillenza. Muriu lu 3 di Aprili 886.


text:
Sputnik
Lu Sputnik misu 'n òrbita lu 4 di uttùviru 1957 di l'Unioni Suviètica fu lu primu satèlliti artificiali dâ storia. Lu pruggettu dû Sputnik è di Serghei Korolev, ca duranti a verra frida fu a capu dû prugramma spazziali suvièticu. Lu prugramma Sputnik, di cui lu cèlibbri satelliti fu lu primu esimplari, cuntinuau cu la misa n'orbita di àutri 2 satelliti. Lu Sputnik 2 misi 'n òrbita la cani Laika, chi cumpritau 3 òrbiti tòrnu â Terra prima di mòriri dâ calura. Lu Sputnik 3 era càrricu di strummenta di misura pû studiu dû spazziu.


text:
Batìa
Na batìa è na cumunitati munàstica maschili o fimminili autònuma. Pò èssiri videmma lu nzemi di l'edificî e dî tirrena nta cui campa tali cumunitati. Stu tipu particulari di munasteru è n'enti autònumu pi lu drittu canònicu.
Lu nomu diriva dû latinu tardu abbatia, appuntu abbati, tèrmini ca ô nizziu s'arrifirìa sulu ô cristianu ca riggìa l'edificiu, p'aviri appoi lu significatu chiù stinnutu dû cumplessu dî beni ch'èranu a dispusizzioni di tali càrrica riliggiusa. Nfatti assai spissu pi batìa ntâ toponomàstica si ntenni nun surtantu l'edificiu, ma macari lu nzidiamentu ca si sviluppava attornu.
Lu status autònumu[cancia | cancia la surgenti]
Comu dittu la principali divirsitati dî batìi dî munasteri nurmali è chidda di l'autunumìa: lu cumplessu batiali, e li tirritori circustanti ca tràsinu sutta lu sò cuntrollu, pò èssiri cunziddiratu comu na cumunitati riliggiusa, e l'edifici unni s'attrova, ch'è riggiuta di n'abbati. Li batìi ponnu èssiri ô nternu di na diòcisi: ntô casu ntô quali nun lu sunnu vennu chiamati nullius dioecesis e di fattu hannu lu rolu di diòcisi iddi stissi.
Nta l'Auropa[cancia | cancia la surgenti]
Storicamenti ntra li batìi c'addivintaru doppu centri culturali aurupei, putemu ammintuvari:
- n Italia
- n Francia
- ntâ Girmania
- n Svìzzira
- ntâ Ngriterra
- ntâ Spagna


text:
Turi Lima
Turi Lima (Venero Maccarrone pi l'anàgrafi) nascìu a Catinanova lu 18 di austu 1925 e murìu a Catania a lu 10 di dicèmmiru di lu 1996.
Pueta civili sicilianista, catanisi d'aduzzioni, fu auturi di lìrichi ricchi di significatu pri mpegnu civili e pulìticu, espunenti di la cchiù àuta curtura siciliana ca parra e non stà muta.
Pri càusa dâ guerra, la famigghia Maccarrone si traslucau a Catania, unni lu giùvini Vènniru trasìu ntâ "Lega Giuvanili Siparatista" , urganizzazzioni giuvanili e paramilitari dû M.I.S. (Muvimentu pâ nnipinnenza dâ Sicilia), e sùbbitu nn'addivintau un diriggenti. Ncuminciannu dû doppuguerra, travagghiau cuncretamenti nta l'àmbitu littiràriu e giurnalìsticu, cullaburannu chî piriòdichi La Libertà , Sicilia Martire , Sicilia Rossa e Sicilia Indipendente .
Ntô 1970 funnau lu " Centru Studi Stòricu Suciali Siciliani ", pigghiannu la càrica di Sicritàriu Ginirali nzinu a la sò morti.
Nta l'anni 1982-1983 vincìu chìnnici premî nta mpurtanti cuncorsi littirari.
Ntô 1978 funnau, nzemi a àutri, la ràdiu " R. T. Trinacria " appoi chiamata Antenna Trinacria, la ràdiu d'assartu.
Picchì "Turi Lima"[cancia | cancia la surgenti]
Lu nomu "Turi Lima" era, ntâ pinzata dû pueta, lu "limaturi" , lu firraru, ca, cu tanta pacènzia, "Lima" pri curriggìri e pirfizziunari un pezzu di ferru difurmatu.
La puisìa[cancia | cancia la surgenti]
Turi Lima cunta chî sò puisìi la rialitati drammàtica di lu pòpulu sicilianu, cunta lu sgrùsciu di l'avvinimenti; la Sicilia è lu sulu stìmulu pâ sò puisìa: matri bona e ginirusa, la Sicilia nzunnata di Antoniu Canepa, chidda dô vèspiru, la Sicilia di Ducezziu, la Sicilia ca si cunquistau l'autonumìa, ma ca na crassi pulìtica assuggittata non fici mai cuncritizzari; la Sicilia sintuta comu Patria dû Pòpulu Sicilianu, comu Nazzioni scancillata:
Lu mudellu di rialitati scigghiutu di Turi Lima fu chiddu di stimulari la cuscenza di tutti pri "vigghiari":


text:
Tarxien
Tarxien (o Ħal Tarxien) è na lucalità situata ntô sud-est di l'ìsula di Malta, ca havi na pupulazzioni di 7.608 abbitanti, e nu mpurtanti situ archiològgicu pi l'ìsula. Sunnu visitàbbili tri templi e nu museu d'èbbica preistòrica.
Li templi[cancia | cancia la surgenti]
Li tri templi, scupruti di Sir T. Zammit ntô 1914-1919, foru custruiuti ntra lu 2200 a.C. e lu 1800 a.C..
Macari ca hannu chianti sumigghianti, acchiànanu a èbbichi diversi.
Lu ngressu principali cunnuci ô terzu tempiu; lu cchiù ricenti chinu di sufisticati mutivi dicurativi, ma lu cchiù picca mpurtanti dû puntu di viduta strutturali. Ntâ dritta si nòtanu li resti di na culussali stàtua 'n petra cu robbi drappiggiati. Dâ stàtua, prubbabbirmenti àuta tri metri, arresta sulu la parti di sutta unni si vìdinu pruspirusi cianchi ca fannu pinzari ca era didicata â dea dâ firtilità. Â basi s'attrova nu purtusu, uriggianariamenti chiudutu cu na petra, unni vinni attruvata na lama di sèrci addupirata pê rituali cu certiduni ossa d'armali.
Lu secunnu tempiu è furmatu di tri seri paralleli d'àbsidi menzicirculari attaccati di nu passaggiu ca vapi di nord a sud. Ntê blocchi di latu dê mura si nòtanu certiduni purtusa ca assicuràvanu li porti di cumunicazzioni. Nti unu dê mura ca cunnùcinu ô primu tempiu si pò taliari nu vasciurilevu ca rapprisenta dui tàuri e na troia (scrofa), ca sunnu sìmmuli rispittivamenti dâ forza e dâ firtilità.
Lu primu tempiu è custruiutu cu lastruna e blocchi nun travagghiati e, essennu lu cchiù anticu, vinni canciatu pâ custruzzioni dû secunnu. Spartuti casuarmenti ntô cumplessu si nòtanu granni petri tunni ca sirveru a chiddi ca lu custrueru pi fari tummulari li granni blocchi di petra. Pô sò pusizziunamentu, certi voti macari simmètricu, si penza ca avìssuru nu significatu màggicu.
Liami Esterni[cancia | cancia la surgenti]
- Cunzigghiu Lucali di Tarxien
- The Tarxien Temples - Article from Grip magazine (Maltese publication)


text:
Astroluggìa
L'astroluggìa (dû grecu: aσtpoλoYίa = άσtpov + λ ό Y o ς «discursu dî stiddi») è na pràtica divinatòria antica. Anticamenti l'astroluggìa havìa nu statutu sìmili a chiddu di na scienza e si cunfunnìa cu l'astronumìa. Cu l'affirmàrisi dû mètudu scientìficu e dâ fìsica muderna, grazzi ê scinziati dû Rinascimentu comu Galileu, l'astroluggìa divintau na pràtica sempri cchiù marginalizzata. Òi l'astroluggìa è assai diffusa comu curiusità nti l'ùrtimi pàggini dî giurnali sittimanali o minsili.


text:
Lu Focu Di La Paglia
Etta Scollo
Lu focu di la paglia pocu dura
quantu l'amuri di la munzignara
l'amuri ca durò menu d'un ura
vampa la capricciusa di mavara.
L'occhiu amurusu miu ti vitti chiara
surgiva d'acqua cristallina e pura
ma mètiri li petri di ciumara
è lu risparmiu di la fugnatura.
Stannu sunannu a mortu li campani
ora ca tu ammazzasti lu miu amuri
lu suli ca scurò cielu è lu mari
e lu me cori è chinu di duluri.
Mi lu mittisti a modu di littani
stannu scavannu fossi e sipurturi
cercanu crozzi e mali cristiani
pi darimi li spini ncanciu di ciuri!
Añadido por Eliane


text:
Rivuluzzioni nfurmàtica
La Rivuluzzioni nfurmàtica eni una dî curnici tiòrichi nta cui ponnu èssiri cuncittualizzati li tinnenzi dâ sucità attuali. Cci sù munzeddu di tèrmini ca forru pruposti, ugnunu dî quali si fucalizza supra l'aspettu diffirenti di sti tinnenzi.
L'Omu Univirsali britànnicu J. D. Bernal mastru di cristallografìa (1939) scrivennu â fini di l'anni 30 dû vintèsimu sèculu ntrudussi lu tèrmini Rivuluzzioni Tècnica e Scintìfica nta lu sò libbru "La Funzioni Suciali dâ Scienza" p'addiscrìviri lu novu rolu ca la scienza e la tecnoluggìa stapiàvanu vinennu a assùmiri. Lu sò principali approcciu era basatu supra lu cuncettu ca la "scienza stapìa addivintannu na forza pruduttiva", e picciò nu cuncettu ca si nnistava nta na manera cumpatìbbili nta la curnici Marxista. Doppu na pocu di cuntruversi lu tèrmini fu aduttatu di autura e stituzzioni di chiddu ca tannu era lu Bloccu Suvièticu. Lu sò obbiettivu era di mustrari ca lu sucialismu riali era l'ambienti idiali pâ Rivuluzzioni Scientìfico-Tecnològgica, utilizzannu l'acrònimu STR (di lu ngrisi Scientific Technical Revolution). Lu libbru fu pubbricatu nta lu 1969 di Radovan Richta e addivintau nu puntu di rifirimentu pi st'argumentu.
Nta lu 1980 Daniel Bell circau di migghiurari st'approcciu cu lu sò testu La Sucità Post Nnustriali, ca pigghiau n prèstitu lu puntu di vista secunnu lu quali la tendenza dâ sucità era chidda di jiri versu n' ecanumìa dî sirvizza, cchiuttostu ca versu lu successu dû sucialismu riali applicatu nta lu Bloccu Suvièticu. Ci forri nu munzeddu d'autura ca prisintaru li sò punti di vista, comu a Z. Brzezinski ntô 1976 cû sò libbru "La Sucità Tecnotrònica".
La tiurìa a basi di STR eni cuncittualizzata poviramenti, pi nu saccu di raggiuni. Marx prividìa lu ngressu dâ tecnoluggìa nta l'ecanumìa fussi successi principalmenti cu li novi menzi di pruduzzioni, sintìa a diri ca la tecnoluggìa applicata a li menza di pruduzzioni. Lu sò mudellu a dù sittura nun fa privisioni dû rolu dâ tecnoluggìa stissa. Nuddu dî mudella ecanòmici rializzati di l'ecanumista di l'Era Suviètica pigghiaru seriamenti l'input tecnològgici nta seria cunzidirazzioni.
La nfruenza di Ricardo nta lu 1978 supra a Marx eni evidenti.
L'approcciu di Bell pari macari chinu di ncungruenzi. Bell siquìu Colin Clark ntô 1940 dividennu l'econumìa nta tri sittura e pricisamenti lu sitturi primariu (agricultura, istrazzioni miniraria, eccetra), lu sitturi sicunnariu (raffinazzioni, nnustria manifatturiera) e lu sitturi tirziariu (li cussidditti "sirvizza"). Lu mudellu di Clark nun eni applicàbbili â new economy attuali picchini lu sò "terzu sitturi" arrisulta èssiri la rimanenza dî primi dui. Picciò, p'asempiu, la vìnnita ô dittagghiu o la cura dâ pirsuna sunnu nclusi nta lu sitturi tirziariu cu li Telecumunicazzioni e cu la Tecnoluggìa dâ Nfurmazzioni. Comi eni pussìbbili addistìnguiri a lu nternu di stu sitturi la vìnnita ô dittagghiu ca la vìnnita online cu la carta di crèditu p'asempiu?
Di sta suddivisioni ca oramai eni obsoleta pò nàsciri sulu cunfusioni. Comu macari l'utilizzu dû tèrmini 'post' fa vìdiri ca c'eni na cuncittualizzazzioni pòvira di stu finòminu suciali n attu, picchì piazza lu finòminu succissivu a chiddu pricidenti sinza cunzidirazzioni ontulòggichi apprufunniti e apprupriati.
La carattirìstica principali dâ cussidditta new economy eni la Nfurmazzioni. La Nfurmazzioni cu la Materia e l'Enirgìa fannu parti dî blocca custitutivi di l'Universu. La nfurmazzioni eni macari lu tema cintrali dî novi scienzi, c'accumènzanu a addivintari mpurtanti a pàrtiri dû 1940, e principarmenti cu la difinizzioni dû campu di ndàggini dâ Tiurìa dâ Nfurmazzioni tiurizzata di Shannon ntô 1949 e dâ Cibbernètica tèrmini ca fu strummintatu di Wiener ntô 1948. La Nfurmazzioni accumenza a addivintari sempri cchiù assai n'attività ecunòmica, picchini nnustri e stituzzioni si stannu dannu di fari pi arricògghiri, ilabburari, prudùciri, trasmèttiri e addistribbuiri Nfurmazzioni. Lu travagghiu stissu veni addivisu ntra travagghiu nfurmativu e manuali.
Picciò si fa prisenti la siggenza d'addifiniri nu novu sitturi ecunòmicu ca fussu chiddu dû Sitturi dâ Nfurmazzioni ca pussibbilimenti avissi a riuniri la vecchia suddivisioni ntra sicunnariu e tirziariu. Porat ntô 1976 ammisurau nnâ Mèrica (Stati Uniti) sirvènnusi di n'approcciu input-output; lu OECD misi statìstichi supra lu Sitturi dâ Nfurmazzioni nta li sò rilazzioni ecunòmichi dî stati membra. Veneris ntra lu 1984 e lu 1990 splurau l'aspetta tiòrici, ecunòmici e riggiunali dâ Rivuluzzioni Nfurmàtica e sviluppau na dinàmica dî sistemi, na simulazzioni e nu mudellu cumputazziunali. Lu tèrmini Rivuluzzioni avissi a èssiri prifirutu a àutri tèrmini comu "econumìa" o "sucità", pi dari l'idea dî canciamenti suciali mpunenti ca ci forri cu la Rivuluzzioni Agrìcula e cu la Rivuluzzioni Nnustriali.


text:
Ufridi neru
L' Ufridi neru (o Ofride neru) (Ophrys incubacea) hè un fiori chì faci parti di a famiglia di l'orchidaceae. L' Ufridi neru fiurisci d'aprili o di maghju. Hè prisenti in i paesi di l'area euru-mediterrania, è u so ariali si stendi da u Portugallu sin'à l'Albania. Hè prisenti in Corsica, in Sicilia è in Sardegna. L'ufridi neru si trova in i prata, in arba, sin'à 1000 metri. 'Ssu fiori hè cunsidaratu com'è raru à u liveddu europeu.
L'ufridi neru hè altu 20-50 cm. U picciolu hè drittu. U culori di i sepali hè verdi chjaru. U fiori si cumponi di trè sepali, di petali è di un labeddu. I sepali sò verdi è i petali sò verdi-giaddicci o ancu bruni. U labeddu hè brunu scuru. Hè abbastanza largu, viddutosu o ancu pilosu. U labeddu hà ancu una tacca carattaristica grisgiu-turchiniccia, chì hà a forma di un'acca.
Parechji sinonimi di Ophrys incubacea sò:
In Corsica[mudificà | edità a fonte]
L'ufridi neru hè prisenti in Corsica. Hè un fiori cumunu da u liveddu di u mari insin'à 1000 metri. Si trova à spessu in i prata o in a machja. Fiurisci d'aprili. Accadi di i volti ch'eddu ci fussi una culonia impurtanta d'ufridi neri.
Prutizzioni[mudificà | edità a fonte]
Com'è tutti l'urchidei, l'ufridi neru hè prutettu da a cunvinzioni internaziunali di Washington (CITES) chì intardisci u cummerciu di i spezii di fauna è di flora minacciati di sparizioni.
Rifarenzi[mudificà | edità a fonte]
- Gamisans, J. & Jeanmonod, J. (1993) Catalogu di i pianti vascularii di Corsica - Catalogue des plantes vasculaires de la Corse, Consirvatoriu è giardinu botanicu di a cità di Geneva


text:
Torra di a Parata
A torra di A Parata hè una torra di Corsica. Hè situata annantu à a cumuna d'Aiacciu. U prubitariu era prima u Ministeru di a guerra, ma a so prubità fù trasferrita dopu à a cità d'Aiacciu, dopu à un'urdinanza di u Rè di Francia Louis-Philippe di l'ottu marzu 1838. A forma di a torra hè ronda. Hè alta 12 metri è u so diamitru misura 7,30 metri.
A torra di A Parata hè una di i più torri cunnisciuti di l'isula postu ch'hè vicinu à Aiacciu è l'Isuli Sanguinari, un locu mori friquintatu da i turisti, è chì ci si pò ghjugna faciuli.
Hè un fattu stranu ch'eddi ci fussini dui torri cusì vicini: una in cima di a Punta di A Parata è quidd'altra annantu à l'isulottu di Mezu Mari. Ma ùn sò micca stati custruiti à listessa ebbica, postu chì quidda di l'isulottu di Mezu Mari hè stata eretta in circa 1550 quandu quidda di a Punta di A Parata hè stata custruita più dopu, in 1608.
Cuntenutu
Itinerariu[mudificà | edità a fonte]
A torra hè situata à 14 kilomitri di u centru d'Aiacciu. Da Aiacciu, si piglia a dirizzioni di l'Isuli Sanguinari, annantu à u stradonu dipartimentali D111. Si ghjugni in a Punta di A Parata. Si cuntinueghja drittu è si codda pà u stradeddu, cù i so ricciati è i scalinati in diurita nera, è si ghjugni insin'à a torra, in cima, in deci minuti. Da a torra, ci hè una vista magnifica annantu à l'Isuli Sanguinari è u golfu d'Aiacciu. U spittaculu annantu à l'Isuli Sanguinari hè splendidu à u tramontu di u soli.
Storia[mudificà | edità a fonte]
A torra di A Parata hè stata custruita da Dumenicu d’Urnanu è Girolamo da Levante in 1608. Era chjamata tandu a "Torra di a Sanguinara di Terra", in cuntrastu incù a "Torra di a Sanguinara di Mari" (ancu chjamata a "Torra Castellucciu"), custruita annantu à l'isula Mezu Mari.
Rifarenzi[mudificà | edità a fonte]
- Caporossi, Orsu Ghjuvanni, Cronica di a Corsica
- situ di a cumuna d'Aiacciu
Liami[mudificà | edità a fonte]


text:
Johann Gutenberg
Johann (o Johannes) Gänsfleisch dittu Gutenberg (circa 1390 - Magonza 3 di frivaru di 1468), acquisìu la sô fama grazzî a l'ammigghiuramenti appurtati â ticnoluggìa dâ stampa, tra cui na liga mitallica spicìfica, nchiostri a basi d'ogghiu e, suprattuttu, un novu tipu di stampa c'utilizzava li pressi usati ntâ pruduzzioni vinìcola. Tradizziunarmenti, è accriditatu comu lu mminturi dâ stampa a carattiri mòbbili, n'ammigghiuramentu dâ stampa a blocchi già 'n usu 'n Europa.
Vita[cancia | cancia la surgenti]
Johann Gutenberg nascìu a Magonza, c'attuarmenti òspita nu museu 'n sô anuri, dû mircanti Friele (Friedrich) Gänsfleisch zur Laden e d'Else Wyrich. Lu nomu "zum Gutenberg" diriva di l'edificiu "Hof zum Gutenberg" (òi 'n Christophstrasse, 2) 'n cui la famigghia si trasfirìu. Li Gänsfleisch èranu una dî famigghi patrizzii dâ citati, diditi â lavurazzioni dû mitallu e a lu coniu. Attornu ô 1430, Gutenberg si trasfirìu, pi mutivi pulìtici, a Strasburgu unni travagghiau comu apprinnista òrafu e, 'n particulari, s'accupau dû coniu dî muneti.
Attornu a lu 1444 Gutenberg riturnau a Magonza, unni ntô 1450 custituìu na Societas cû bancheri/ vancheri Johann Fust, ca cuntribbuìu cu 2000 Gulden, e lu ncisuri Peter Schöffer (o Schäffer), ô scopu di stampari la cussidditta "Bibbia a 42 linii". Lu travagghiu vinni cunclusu lu 23 di frivaru 1455 pressu la "Hof zum Humbrecht" (òi 'n Schustergasse, 18) e lu libbru misu 'n vinnita a Francuforti. L'edizzioni suscitau immidiatu entusiasmu pâ qualitati tipugrafica.
Immidiatamenti doppu la pubblicazzioni, lu bancheri/vancheri Fust addumannau la ristituzzioni cu ntiressi dâ quota, causannu nu prucessu pi nzulvenza contra Gutenberg e lu passaggiu dâ prupitati d'apparicchiaturi e machinari ô bacheri stissu. Fust l'utilizzau, nzèmmula a Schöffer, pi stampari ntô 1457 n'edizzioni dû Libbru dî Salmi. Chistu prisenta novi tipi 'n dui autizzi e la stampa bicroma dî capulittra.
Gutenberg cuntinuau la pruduzzioni 'n propiu cu novi tipi e novi attrizzaturi, pruducennu la "Bibbia a 36 riga". Ntô 1465 l'arciviscuvu di Magonza ci garantìu un vitalizziu 'n ricanuscimentu dî sô mèriti.
La stampa a carattiri mòbbili[cancia | cancia la surgenti]
"Lu cchiù granni abbinimentu dâ storia umana", accussì chiamava lu scritturi francisi Victor Hugo la mminzioni di Gutenberg.
Lu prucidimentu di stampa di Gutenberg cunzistìa nta l'alliniari li singuli carattiri 'n modu di furmari na paggina, ca vinìa cusparsa di nchiostru e prissata supra nu fogghiu di carta o di pirgamena. L'innuvazzioni stava ntâ pussibbilitati di riutilizzari li carattiri - finu a tannu le matrici di stampa vinìanu ricavati di n'unicu pezzu di lignu, ca putìa èssiri mpiègatu sulu pi stampari sempri la stissa paggina, finchî nun si rumpìa la matrici, cosa c'accadìa assai spissu.
La liga pî carattiri di Gutenberg era furmata di chiummu e stagnu, raffriddava vilucimenti e risistìa bonu â prissioni esircitata dâ stampa. La machina usata pâ stampa era dirivata dî pressi a viti usati pâ pruduzzioni di lu vinu: chistu pirmittìa d'applicari afficacimenti e cu prissioni uniformi lu nchiostru supra la paggina.
Sta tècnica era di granni longa supiriuri ê prucidimenti tradizziunali e s'avissi diffunnutu 'n modu prisciarolu 'n tutt'Europa: sulu 50 anni doppu avìanu stati stampati già 30.000 tìtuli cu na tiratura supiriuri a 12 miliuna. Li libbra stampati finu ô 1500 vennu chiamati ncunabbuli.
Di stu mumentu 'n appoi testi di quarsiasi natura putìanu èssiri pubblicati 'n modu cchiù viloci e ecunòmicu e 'n majuri quantitati: Gutenberg avissi datu nu cuntribbutu dicisivu a l'arfabbitizzazzioni di massa. Dû mumentu ca nfurmazzioni supra cchiù materii ca mai èranu ora dispunìbbili 'n granni quantitati e a prezzi cchiù accissìbbili, addivintava videmma cchiù cumminienti apprènniri l'usu dâ scrittura. Sècunnu tanti tiurici dâ scenza dâ cumunicazzioni si grapi accussì na nova èbbica dû sviluppu dâ cumunicazzioni umana: sta rivuluzzioni midiatica fu analizzata particularmenti di Vilém Flusser o di Marshall McLuhan ("Galassia Gutenberg").
Ntô 1998 na giuria di jurnalisti miricani eliggìu Gutenberg "Man of the Millennium", pirsuna cchiù mpurtanti di lu secunnu millenniu.


text:
Unità astrunòmica
L'unità astrunòmica, spissu nnicata cu lu sìmmulu UA è l'unità di misura cchiù utilizzata in astronumia a scala planitaria. Currispunni â distanza tra lu Suli e la Terra, chi è di circa 150 miliuna di chilomitri. A scali cchiù granni, interstillari o intergalatticu si usa nveci l'annu luci.
Na mentri chi l'annu luci è usatu pi misurari li distanzi dî stiddi e dî galassî, l'unità astrunomica è utilizzata ppi misurari la distanza dî pianeti, nun sulu ntô sistema solari, ma puru ntê sistemi extrasolari canusciuti.


text:
Patri
Patri è nu ginituri màsculu di quarchidunu. Cutiddianu si usa puru pa o papà. La maggiuranza di l'armali sunnu nati di na fìmmina (la matri) e nu màsculu (lu patri).
Lu patri di tò maritu o di tò mugghieri si chiama lu sòggiru.
Nta tanti culturi la palora «patri» significa puru capu e cumannanti. Spissu li cchiù mpurtanti pirsunaggi storichi vennu rifiruti comu li patri dâ nazzioni (spiciarmenti nta ddi nazzioni chi sturicamenti hannu la girarchia masculina).
Nta tanti riliggiuni, p'asempiu chidda ebbraica e chidda cristiana, lu Diu veni chiamatu Patri. N'aspettu dâ duttrina cristiana assai mpurtanti è ca lu Diu cumprenni tri parti: lu Patri, lu figghiu e lu Spiritu Santu. Patri si usa puru comu lu tìtulu d'un parrinu cattòlicu.
La prijera cchiù mpurtanti dâ riliggiuni cristiana è Lu Patri Nostru.


text:
Usu dâ sunurizzazzioni dâ «S»
Ntô sicilianu parratu la «S» poti vèniri prununzata «SS».
Ìndici
Diffusioni[cancia | cancia la surgenti]
Stu finòminu sicilianu s'attrova nta arcuni àrii di la Sicilia.
Asempi[cancia | cancia la surgenti]
disideriu -> dissideriu
musurmanu -> mussurmanu
ecc.
Nu finòminu prisenti nta àutri lingui[cancia | cancia la surgenti]
Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua corsa ca havi li furmi:
disegnu / dissegnu (zoè 'n sicilianu: "disegnu", "disignu")
ecc.
Rifirimenti ca ùsanu palori cu sta "ss" funètica[cancia | cancia la surgenti]
Rifirimenti ca nun ùsanu palori cu sta "ss" funètica[cancia | cancia la surgenti]
- Grammàtica di Pitrè, 1870
- Vucabbulariu di Piccittu, 1950-1980
- Dizziunariu etimològgicu di Giarrizzo, 1989
- Vucabbulariu di Camilleri, 1998
- Dizziunariu di Luigi La Rocca, 2000
- Grammàtica di Bonner, 2001
Ntâ littiratura siciliana[cancia | cancia la surgenti]
- Dî pruverbi siciliani cugghiuti di Giuseppi Pitrè:
-
- Megghiu muriri e lassari, chi campari e addisiari.
- La Divina Commedia, Purgatoriu traduciuta di Rosa Gazzara Sicilianu
-
- havi tri misi, a cu’ vosi ‘cchianari
Sicilianu standard usatu ntâ wikipedia[cancia | cancia la surgenti]
Raccumannamu di nun scrìviri sta "ss" funètica ma nun cunzidiramu lu sò usu comu n'erruri.


text:
Grammàtica Siciliana di Pitrè
Grammatica Siciliana vinni pubbricatu di Giuseppe Pitrè (suttatitulata: un saggio completo del dialetto e delle parlate siciliane o "na saggìstica cumpreta dû dialettu e dî parrati siciliani") ntô 1875. Stu libbru nun vinni titulatu pricisamenti picchì la maggiuranza dû libbru nun si òccupa dâ grammàtica siciliana spicificamenti. Lu libbru havi tri parti:
- Teoria dei suoni, o la tiurìa dî soni, chi si tratta supratuttu dî canciamenti dî soni tra lu latinu e lu sicilianu;
- Teoria delle forme, o la tiurìa dî formi. Sta parti si tratta cchiù o menu dî formi grammàtichi dâ lingua siciliana; e
- comu n'appendici, la littiratura siciliana (ma sulu chidda scritta ntô talianu).
Puru siddu sta grammàtica vinni scritta ntô 1875, ancora riteni pirtinenza òi pû studiu dû sicilianu.


text:
Noli offendere Patria Agathae quia ultrix iniuriarum est
E' nu muttu di Catania ca signìfica: "Nun affènniri la patria d'Àjta, picchì è vinnicatrici dî nciurî."
La liggenna[cancia | cancia la surgenti]
Quannu Fidiricu II, ntô 1231, cala a la Sicilia pi mittilla sutta a lu sò duminiu, tanti cità di l'ìsula s’arrivotanu, e, tra chissi, Catania. Lu granni mpiraturi, pi chitari li rivoti e pi dari l’asempiu, duna ordini d’abbruciari li citati ribbeddi e di ammazzari na bona parti di li sò citatini. Nti lu mentri, lu capu-populu di Catania ci spia d’assìstiri a la pùbblica missa, prima di facìri pàrtiri l'ammazzatina.
Sicunnu la liggenna, dunca, mentri di la missa, succedi lu miràculu: grapennu a lu sò libbru di prijeri lu mpiraturi ascia scrittu, nta tutti li pàggini, li siquenni palori: “Noli offendere Patriam Agathae quia ultrix iniuriarum est” (" nun affènniri la Patria di Àjta picchì idda mìnnica li nciuri "). Fidiricu II, mprissiunatu, duna lestu lu contra-ordini.


text:
880
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
- Lu mpiraturi bizzantinu Basiliu I metti fini all'emiratu di Tarantu duratu circa 40 anni.
- Na flotta bizzantina sbarca ntâ costa sittintriunali siciliana, forsi Cefalù o forsi Imera, e cummatti contra li mussurmani, patruni dû tirritoriu. Li bizzantini agghicanu a raffurzarisi funnannu na cità ntê muntagni, muntuvata "cità dû Re" forsi Pulizzi.


text:
Verru
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Lu verru , videmma canusciutu comu porcu o majali è n'armalu dumèsticu dâ famigghia di Suidi; la fìmmina veni chiamata o porca o troja ma macari scrofa; purcidduzzu, purceddu e macari canzirru quannu è nicu. È unu di l'armali cchiù utili e usati di l'omu nzinu dî tèmpura cchiù antichi. Famusu è lu dittu "dû porcu nun si jetta nenti" propia pi nnicari tuttu chiddu ca di st'armali si usa: dî nziti â carni.
Addivata[cancia | cancia la surgenti]
L'addivata dû porcu è na cosa antica. Li primi tracci l'avemu ntâ Spagna dû 40.000 a.C. ma si penza ca l'addumisticata cci fu ntâ Cina circa 7.000 anni arreti.
Nun tutti li curturi hannu nta lu porcu nu menzu assai utili pi campari, anzi, ntâ certi curturi (comu p'asempiu chidda maumittana e chidda abbraica) la carni di st'armali vietata è di li pricetti riliggiusi.
Lu majali nun havi nu stili di vita strittu strittu a chiddu di l'omu, ntô senzu ca si veni fattu nsarvaggiri n'àutra vota, nun havi prubbremi mi si riadatta. Li diffirenzi ntra lu porcu dumesticu e chiddu sarvaggiu sunnu nichitti, accussì comu cu lu cignali, c'appoi lu stissu armali è, nfatti si ponnu accoppiari.


text:
Miti e liggenni dâ Sicilia
La Sicilia è lijata a na nfinità di miti e liggennni ca nta li sèculi hannu nfruinzatu la curtura e li tradizzioni. Assai di chissi vènunu di cunti urali, fàuli, ntrippitazioni fàusi e mminzioni.
Ìndici
- 1 Leggenni grechi
- 2 Liggenni
- 3 Liggenni varî
- 4 Talìa macari
Leggenni grechi[cancia | cancia la surgenti]
Aretusa[cancia | cancia la surgenti]
Lu mitu chiù famusu di Sarausa è chiddu di la ninfa Aretusa. La ninfa ô sèguitu di Artemide, currennu lìbbira tra li boschi dû Peloponnesu, fu taliata di lu picciottu Alfeu ca si nnamurò pirdutamenti di idda. Ma Aretusa nun avìa lu sò stissu sintimentu, ma sparti stava luntanu di iddu, finu a quannu stanca di ssi nzistenzi dumannò aiutu a Artemide. La Dia l’ammugghiò nta na nùvula duppia sciugghennu la picciotta nta na fonti supra lu lidu di Ortiggia.
Alfeo dunca addumannò l’aiutu di li Dei, ca lu traspurmaru nta nu ciumi ca nascennnu di la Grecia e attravirsannu tuttu lu mari Joniu si juceva a l'amata fonti.
Ciane e Ànapo[cancia | cancia la surgenti]
Persefone, figghia di Zeus e di Demetra, dia di la viggitazioni e di l'agricurtura, era ntenta a cògghiri ciuri nzemi ê sò cumpagni ninfi ammeri li rivi dû lacu di Pergusa (vicinu Enna). Mpruvvisamenti, dô regnu suttirraniu spuntò Ade, nnamuratu dâ carusa, ca ppi nun pèrdiri tempu a curtiggiàrila e principarmenti ppi nun addumannari la manu di Persefone a sò frati Zeus, dicidìu di rapìrila.
Fu la ninfa Ciane ca riaggì ô rapimentu tinnènnusi a lu cocchiu di Ade e circannu dispiratamenti di frimmallu. Lu diu nculliritu, ci desi nu corpu cu lu sò scettru traspormànnula nta na dòppia surgiva cu l'acqui culuri turchinu (cyanos 'n Grecu voli diri turchinu).
Lu picciottu Ànapo, nnamuratu di la ninfa Ciane comu vitti ca la zita avìa addivintatu acqua, si fici canciari macari iddu 'n ciumi, e ancora oggi lu ciumi Ànapu ô finiri dû sò pircorsu, nu pocu prima d'agghicari a mari, si jiuci cu l'acqui dû Ciane, ppi jittàrisi ntô Portu Granni di Sarausa.
Aci[cancia | cancia la surgenti]
Aci ('n grecuἊxις, -ιδoς, 'n latinu Ăcis, -ĭdis) è nu pirsunaggiu di la mituluggia greca, figghiu di Fauno e di Simetide.
Secunnu lu mitu, Aci era nu pasturi beddu assai ; di iddu si nnamurò la ninfa Galatea, ca era amata di Polifemu. Annurvatu dâ gilusìa, lu ciclopi scafazzò sutta nu massu lu pasturi. Lu sò sangu fu traspurmatu di Galatea nta nu ciumi, ca vinni chiamatu propriu Aci. Prubbabbirmenti lu mitu nni veni dû modu di comu lu ciumi nesci di la sò surgiva: vicinu la costa, ammeri a na cuntrada chiamata oggi "Capu Mulini" (ca è na frazzioni di Aciriali), nta nu locu dispìcili di agghiùnciri dà terra e cchiù facirmenti dô mari, c’è na nica surgiva firrusa ditta di li pupulazzioni lucali "lu sangu di Aci" pi lu sò culuri russastru.
Cariddi[cancia | cancia la surgenti]
Cariddi ('n grecU XάpuBδις) Ntâ mitùluggia greca era nu mostru marinu. Nta lu principiu, Cariddi era na fìmmina, figghia di Puseidoni e Gea, famusa pi li rapini ca facìa e ppi nun èssiri mai sazzia. Nu jornu arrubò a Eracle li voi di Giriuni e si nni mangiò na para. Allura Zeus la furminò facènnula cascari ntô mari, unni la traspurmò nta nu mostru ca furmava nu vòrtici marinu, capaci d'agghiùttiri li navi di passaggiu. La liggenna metti ssu vòrtici da unu di li dui lati dû strittu di Missina, 'n facci a chiddu dô mostru Scilla. Li navi ca trasèvunu ntô struttu eranu custretti a passari vicinu a uno di li dui mostri. Nta ddu pezzu di mari li vòrtici si crianu ppi l'incontru di li currenti marini, ma nun sunnu tantu forti.
Secunnu lu mitu, li Argunauti arrinisceru a sarvàrisi dû pirìculu, rapprisintatu di li dui mostri, picchì guidati di Teti, matri di Achilli, una di li Nereidi.
Lu ratto di Prusèrpina[cancia | cancia la surgenti]
Prusèrpina, figghia di Cèreri, vinni rapita di Plutoni, diu di l’ìnferi, ca si era nvaghitu di idda; chissu assumatu dô regnu dê morti, attraversu na grutta misa ntô Lacu di Pergusa, ammeri l’Etna, unni, comu dici lu mitu, Prusèrpina stava cugghiennu ciuri, acchiappa la carusa e la metti ntô sò carru purtànnula cu iddu nta l’ìnferi..
Polifemu[cancia | cancia la surgenti]
Pi Polifemu ci sunnu dui miti, unu cuntatu di Omeru, unni Polifemu è nu semiumanu gicantescu cu nu sulu granni occhiu mmenzu la frunti, ca addeva pècuri e si nutri di furmaggiu e, quannu capita, di cristiani. Iddu campa ntâ Sicilia ê pinnici di l’ Etna unni sbarca Ulissi, ammeri na lucalità ca oggi si chiama Aci Trizza. Ulissi e li sò cumpagni vènunu ntrappulati dô gicanti ca si nni mancia tri.
L'àutru mitu veni cuntatu nta li Mitamorfosi di Ovidiu, e è lijatu a "Aci e Galatea". Aci è nu pasturi sicilianu, mentri ca Galatea è na Nereide. Idda è nnamurata di Aci e macari chistu di Galatea. Ma nta la storia c’è macari Polifemu ca è nnamuratu di Galatea e ppi gilusìa ammazza cu nu mazzacani lu pasturi Aci.
Còcalu[cancia | cancia la surgenti]
Còcalu è figghiu dô ciclopi Briareo, re di li Sicani.
Secunnu lu mitu Dedalu fujitu di Creta nzemi a lu figghiu Icaro, s’ammucciò nti Còcalu, ca ci fici costruiri Camico, cità mprendìbbili unni Dedalo campò. Ma Minosse, vinutu a canuscenza di l’arrivu di Dedalo nta Sicilia, salpò verso l’ìsula, ma nun arrinisciu a evitari li nsidî di Còcalo, ca prima lu fici manciari e appoi lu ammitò a fari nu bagnu cu li sò tri figghi fimmini, ca lu ficiru mòriri annijatu.
Etna[cancia | cancia la surgenti]
Etna è lu nomu di na dia di la mitulogìa greca.
Era cunziddirata figghia di Uranu e Gea. Lu dragu Tifone, si pinzava ca campava nte vìsciri di l’ Etna e era lu mutivu di li distruttivi eruzzioni.
La Sicilia, terra di vurcani e frummentu, era mutivu di liti cuntinui tra Efesto e Demetra, dei lu primu dô focu e la secunna di li messi. Etna fici di àrbitru.
Frati pii[cancia | cancia la surgenti]
Li frati Anapìa e Anfinomo sunnu supprisi ntê campi, nzèmula a li vecchi ginitura, di n’eruzzioni di l’Etna. L’ùnica spiranza è scappari cu mprescia, ma li ginitura, ca sù vecchi, nun ponnu cùrriri. Li frati allura si li càrricanu supra li spaddi, macari ca cu ssu pisu è fàcili ca non ponnu arrinèsciri a fùjiri di la lava. Quannu sunnu agghicati di la lava, chista si sparti nta dui rami e appoi si junci n'àutra vota, lassannu li dui fratuzzi e li vecchi ginitura sani e sarvi.
Liggenni[cancia | cancia la surgenti]
Castagnu dê Centu Cavaddi[cancia | cancia la surgenti]
Si cunta ca na Riggina, cu centu cavaleri ô sèguitu e dami, fu surprisa mentri s’attruvava ntô virsanti sittintriunali di l’Etna a Tricastagni da nu timpurali, ntê vicinanzi di nu granni àrvulu di castagnu unni sutta li sò rami attruvò riparu cu tuttu lu numirusu sèguitu. La timpesta cuntinuò tuttu lu jornu e tutta la notti e accussì la riggina passò sutta li rami dû granni castagnu la notti ‘n cumpagnìa, si cunta, di unu o cchiù amanti tra li cavaleri ô sò sèguitu.
Nun si sapi bonu cu putissi èssiri ssa riggina, ppi arcuni si tratta di Giuvanna I d'Aragona, mentri ppi àutri di Giuvanna I d'Angiò .
Colapisci[cancia | cancia la surgenti]
La leggenna cunta di Cola (Nicola) di Missina, figghiu di piscaturi, e chiamatu Colapisci pi la sò granni maistranza ntô natari macari nta l’acqua funna. Ogni vota ca assuma dô funnu dô mari, cunta di li miravigghi ca vidi e na vota porta macari ‘n supirfici nu trisoru.
Li sò gesta arrivanu a l’aricchia di lu re e mpiraturi dâ Sicilia Fiderico II ca dicidi di mittìrilu a la prova. Annunca lu re e tutta la corti si nni vannu ô largu a bordu di na varca. Pi prima cosa jetta nta l’acqua na coppa e sùbbitu Colapisci la va a pigghiari ntô funnu dô mari. Lu re jetta allura la sò curona nta nu puntu ancora cchiù funnu e Colapisci n’àutra vota ci porta la curona . Pâ terza vota lu re lu metti a la prova jittannu n’aneddu nta nu puntu ancora cchiù funnu , ma, a sta vota, passa lu tempu e Colapisci nun assuma e nuddu di tannu lu vitti cchiù.
Dici la liggenna, ca Colopisci scinnennu ancora chiù ntô funnu dû mari, vitti ca la Sicilia vinìa tinuta di tri culonni e una di chissa era tutta smanciata di l’acqua e era ormai addivintata accussì fina ca nta nu mumentu puteva rumpìrisi. Dunca Colopisci pigghia la dicisioni d’arristari sutt’acqua pi mantèniri ssa culonna e evitari accussì ca la Sicilia sprufunnassi ntô mari: ancora oggi iddu s’attrova a tèniri ssa culonna.
Fata Morgana[cancia | cancia la surgenti]
Na liggenna assai cuntata nta tutti li cuntrati dô Stritto dici ca nta l’èbbica di li nvasioni barbàrichi ntô misi d’austu, mentri celu e mari eranu senza nu ciusciu di ventu, e na negghia nica-nica faceva comu a nu velu a l'urizzonti, li bàrbari doppu ca attravissaru tutta la pinìsula taliana, agghicaru ntê costi dâ cità di Riggiu e s’attrovaru davanti a lu stritto ca sparti la Calàbbria da Sicilia.
‘N facci, nta l’àutra spunna dô mari, vìttiru n'isula - la Sicilia - cu nu granni munti fumanti - l'Etna - e lu Re bàrbaru s’addumannò comu putìa fari pi agghiuncìrila truvànnusi senza mancu na varca.
Mpruvvisamenti apparìu na fimmina bedda assai, ca ci uffrìu l'ìsola a lu cunquistaturi, e cu nu cennu dâ manu ci la fici appariri vicinissima, a purtata di manu . Taliannu nta l'acqua iddu vidìa chiari li munti, li spiaggi, li strati di campagna e li navi ntô portu comu si potissi tuccàrili chê manu. Picciò lu Re bàrbaru sautò ‘n terra dô cavaddu e si jittò nta l'acqua, sicuru di putiri agghicari a l'ìsula cu nu paru di brazzati, ma l'incantèsimu si ruppi e lu Re annijò miseramenti. Tuttu chiddu ca avìa vistu era, nfatti, nu miraggiu, nu jocu di luci di la bedda e scanusciuta fìmmina, ca era la Fata Morgana.
Liggenni varî[cancia | cancia la surgenti]
Marzu e la vecchia[cancia | cancia la surgenti]
A tempi antichi li misi eranu cristiani comu sù ora; veni a diri ca si chiamavanu, mittemu, Jinnaru, Frivaru, Marzu, Aprili...
Ora na vota Marzu si nnamurò di na vecchia e la vulìa pi muggheri. Putìa èssiri mai chistu? La vecchia nun lu vulìa, e quantu voti iddu truzzava pri avilla pi muggheri, tanti voti idda rispunnìa no; pirchì Marzu ha statu sempri tintu.
Ci vulevunu pochi jorna a finiri lu misi, e Marzu nun sapìa chi fari pi svinciàrisi di sta vecchia, ca l'avìa disprizzatu sempri. Allura preja a sò frati Aprili e cci dici: " Aprili, fratuzzu miu, mprèstami tri jorna di li toi quantu fazzu muriri a na vecchia ca m'ha fattu tanti minisprezzi".
"Patruni!" rispunniu Aprili; e Marzu ncuminciò a fari tantu friddu ca la vecchia ristò mpassulata.
E di ddocu ni vinni lu mottu: " Marzu si fici mpristari tri jorna di Aprili pi fari muriri la vecchia"
(Rif.:Pitrè - da: Leggende, usi e costumi del popolo siciliano)
La Principessa di Carini[cancia | cancia la surgenti]
Si cunta ca lu Prìncipi di Carini avìa na figghia, ca ô tempu di la nimicizia dê palermitani cu li missinisi, si nnammurò di nu nòbbili di Missina.
Quannu lu seppi lu patri, ci pigghiò la raggia, e nun nni vosi sapiri nenti di ssu partitu. La figghia fu chiuruta nta lu palazzu di Palermu. Nu jornu, pirò, idda si nni fujivu cu l'amanti e si nni jivu a Carini. Lu patri, quannu lu seppi, armò li sò truppi e curriu di notti a notti a Carini.
La picciotta a l'arba vitti tutta ssa genti vèniri agghiri lu casteddu e scappò pi fari fujri di na finestra l'amanti; scinniu dô casteddu e casa pi casa addumannò di èssiri ammucciata; ma nuddu la vosi, mancu li mònichi dâ Badìa, pirchì tutti avianu scantu di lu Prìncipi.
Dunca idda turnò ntô casteddu, unni sò patri jeva circànnula pi tuttu lu palazzu. Era n'armali. La figghia appena lu vitti, curriu a nginucchiàrisi a li sò pedi addumannannu pirdunu; ma lu Prìncipi, mbistialitu, senza nudda pietati, ci desi nu corpu. La pòvira carusa si tuccò cu la manu la firita e, appoi, cu chissa s'appuggiò ntô muru lussànnucci li macchi di sangu, ca ancora oggi asìstunu.
Morta e purtata ntâ cresia, lu patri Prìncipi, pintutu, ci fici nu granni funirali.
C'è cuntinuamenti na lanterna addumata nta la cresia unni idda fu sippillita.
Nu pueta carinisi, ci fici na longa puisìa ca a Carini quasi tutti sannu.
(Puimettu dû XVII sèculu di auturi anònimu)
Èssiri di chiddi di darreri lu cannizzu (liggenna palermitana)[cancia | cancia la surgenti]
Na vota lu Maistru caminava pi lu munnu. Era Stancu. - Vitti na fìmmina assittata davanti la porta. "Bona donna" ci dissi "mi vuliti fari arripusari nu pizzuddu ?" - "Patruni!" arrispunniu la fìmmina; e lu fici assittari e cci detti a manciari.
Ddà davanti c'eranu na pocu di picciriddi: "Sti picciriddi sù vostri?" - "Sissignura". - " E quantu nn'aviti?" - " Setti, Signuri."
Lu Signuri sapìa ca li figghi di sta fìmmina nun eranu setti, ma quattòrdici; pirchì chista o s'affruntava, o nun li vuleva bèniri a tutti di la stissa manera; nun vuleva fari sapiri ch'avìa quattòrdici figghi e l'àutri setti li tinia darreri lu cannizzu.
"E iu vi binidicu sti setti figghi!" dissi lu Sigunri e si nni jiu.
Sti setti figghi addivintaru ricchi, e l'àutri setti arristaru puvireddi.
E di ddocu nni vinni lu muttu: Nui semu di chiddi di darreri lu cannizzu.
(Rif.: Pitrè - da: Leggende, usi e costumi del popolo siciliano)
Li truvaturi[cancia | cancia la surgenti]
Quannu arrivaru li mussurmani, li siciliani circaru d'ammucciari li trisori suttirànnuli 'n posti sicuri, spiciarmenti tanti foru suttirrati nta li pinnici di l'Etna. Sti trisori ammucciati sunnu li truvaturi e sunnu custuditi dê pircanti, ca fannu ogni tipu di truccu pi mpidìrini lu ritruvamentu. Quarchi cristianu, ogni tantu, penza di scupriri una di ssi truvaturi e addivintari riccu.
Nu jornu nu picuraru ca portava li sò pecuri ntô munti Santa Maria, ntâ zona nord di l'Etna, vitti na granni petra ca ntuppava lu ngressu di na grutta. Taliannu megghiu, vitti n'aneddu di ferru misu ntâ petra. Lu picuraru ncumciau a tirari l'aneddu cu tutti li sò forzi, nzinu a quannu arrinesciu a scupirchiari la grutta. Miravigghia di li miravigghi: vintiquattru munzeddi di muniti d'oru sunnu d'avanti a l'occhi dû pastureddu.
Iddu 'n prescia si jinchi di muniti la visazza e penza di turnari pi pigghiari àutri muniti, ma, quannu è jiuntu quasi a nisciuta dâ grutta, na vuci di fìmmina ci dici: "Viddanu, comu t'arrìsichi di purtàriti li dinari!"
Tirrorizzatu lu picuraru fuji lassannu 'n terra la visazza china di dinari e, nta la cunfusioni dû mumentu, rimetti la petra ca ntuppa lu ngressu dâ grutta, cu l'aneddu arriversa, zoè versu l'intra dâ grutta.
Accussì, di ssa grutta e di ssu trisoru, si persi ogni rifirimentu e pi tanti ca l'hannu circatu ntô munti Santa Maria, nuddu hà rinisciutu cchiù a vidiri li vintiquattru munzeddi di muniti d'oru.
Madonna dî milizzi[cancia | cancia la surgenti]
La Maria ri li Mulici è na mmàggini sacra liata â la cèlibbri liggenna sciclitana. Lu cultu è assai rispittatu e si fisteggia ancora ogghi ogni annu.
La liggènna[cancia | cancia la surgenti]
Secunnu la liggenna na notti dû misi di marzu dû 1091, li sciclitani foru arrusbigghiati tutti d'intra a li sò casi di l' abbanniata ca ntâ spiàggia di Donnalucata èranu pronti pri sbarcari li saracini. Lu pirìculu era vicinu e ntâ notti tutti prestu curreru p'addifènniri la cità e la riliggioni. Agghiurnava e ntô mari li varchi, e ntâ spiaggia li saracini, nun si putìanu cuntari. Comu putìanu cummàttiri li pòviri paisani contru a ssu granni asèrcitu, senza l'aiutu dû Celu ?
Allura s'agginucchiaru e prijaru a la Madonna di la Pietati, chi cci dassi idda aiutu: e ntô menzu dô celu na nùvula janca gicantèggia bedda, splinnenti, abbagghianti; e li sciclitani si jèttanu 'n terra, câ facci ammenzu a la rina e adùranu la Sarvatrici.
La nùvula scinni 'n terra, cala comu nu fùrmini, e ntâ nùvula, supra un cavaddu jancu, la Madonna, cu la spata nta l'ària, guida li Nurmanni ca, mpruvvisamenti, comu pri miràculu, agghìcanu cu a capu lu Conti Ruggeru e assàrtanu a li nfideli.
Lu scontru è sanguinusu; li saracini arrèstanu frasturnati pri l'apparizzioni di la "Guerriera" e di l'arrivu di li nurmanni e fùjunu, cui versu lu mari e cui ammeri li munti e lu campu di battagghia prestu aresta lìbbiru e ntô menzu di chistu, spunta dû nenti lu vissillu dâ Madonna cô muttu ca dici: Ecce adsum, civitas mea dilecta, protegam te destera mea.
Cunventu di li Milizzi
La fabbricazzioni di na nica crèsia p'arricurdari la vittòria contru a li Saracini, si pò attribbuiri ô 1093. Attàgghiu â crèsia fu custruita na turri ca avìa a sèrviri â difisa dî nimici, si ssi nn'avìssiru apprisintatu àutri novi.
La crèsia vinni appoi rifaciuta e ngrannita ntô 1391. Doppu, siccomu la crèsia si stava pri sdirubbari, ntô 1721 lu parrinu Pàulu Sammito, chê sò stissi sordi, ni fici custruiri n'àutra ntô postu stissu di unni c'era chidda vecchia. Supra l'arcata dâ nova crèsia vinni appitturatu lu ritrattu dû parrinu cu l'armi gintilìzzia (lu gigghiu) e fu misa na làpidi unni c'è scrivutu, tra l'àutri cosi: "D.O.M. Templum hoc Deiparae a Militia erectum... En adsum Civitas mea dilecta, protegam te dextera mea", ca foru l'ùrtimi palori diciuti dâ "Madonna a Cavaddu" quannu currìu 'n difisa di Scicli.
Ntâ Chisuzza è sarvatu lu simulacru di petra ca rapprisenta la Madonna cô Figghiu ntê vrazza e veni ammustrata, supra na petra, la mpronta dô pedi dû cavaddu di la Vèrgini, quannu tuccau 'n terra.
Di nu riggistru di l'atti dâ Chiesa di Santa Maria la Chiazza, sarvatu ntâ Parrocchia dû Càrmini, si sapi ca ntô 1738 era usanza accuminciari na prucissioni dô Cunventu di li Milizzi nzinu a l' Ulivetu , sutta ô Cummittu dê Cappuccini, e ca appoi, ntô misi di Giugnetu si facìa lu pilligrinàggiu â riversa nzinu a l'Èremu. Di l'ottucentu s'accuminciau a cummimurari lu miraculusu fattu d'armi cu na Sacra Rapprisintazzioni unni lu pòpulu sciclitanu participava facennu la parti di li Nurmanni e chidda di li Turchi.[1]
La sacra rapprisintazzioni dâ battagghia di li Milizzi
Tutti l'anni, a Scicli, a lu primu sàbbatu ca veni prima dâ simana di Passioni, veni fatta la "sacra rapprisintazzioni di la battagghia di li Milizzi (o di li Mulici)"; l'atturi sù li stissi citatiti di Scicli, cui fa la parti dû mussurmanu e cui chidda dû cristianu; li primi cu a capu l'emiru Belcani (Bel-Kan) e li secunni cumannati dû Conti Ruggeru 'n pirsuna.
Li navi saracini sbàrcanu ntê porti sciclitani di Donnalucata, Pisciottu, Marsa Samperi; na videtta dâ turri dô Casteddu ("U Castiddazzu") li vidi di luntanu e curri p'avvisari a lu Capitanu dû Pòpulu, ca na picca prima avìa parratu cu Ruggeru d'Altavilla di la nicissitati di rènniri cchiù furtificata la cità. Li sciclitani pròvanu a fruntiggiari la minazza, suli o cu li Nurmanni. Ntantu li saracini sbàrcanu, cu lu Re Turcu ca, scinnutu 'n terra, si pripara a la battagghia . Nu missaggeru sicilianu va nti Ruggeru e ci dici «pirdunati, o gran Conti, voscenza hà libbirari la cità ca vi fu affidata....»N'ammasciaturi veni mannatu ntô Re Turcu pi mmitàrilu a lassari l'ìsula e ci dici «torna là donde sei vinutu, e non costrìngiri li nostri a ricacciàriti in mare...» ( * ) , ma chistu non nni voli sèntiri, sparti ancora chiossai òrdina a li sò òmini d'ammazzari a li nfideli cristiani.
L'ammasciaturi torna nti Ruggeru e ci cunta lu fattu.
Lu granni conti nurmannu, Ruggeru d'Altavilla, di pirsuna và a parrari cô mussurmanu e ci dici: «Chi vuliti ? Chi circati nta sti banni ?» - ci dici chiddu : «la Sicilia è tribbutària a lu Califfo... e pirciò ci vogliu comandari e tutti li cristiani hannu a divintari mussurmani ! Oppuru li nurmanni mi dèvunu pagari nu tribbutu...» - dici Ruggeru: « noi non fummo usi a rinnegare la croce...» ( * ) e dici ancora: « Vi devu nfurmari chi iu solamenti comando in tutta l'ìsula e che pirciò non devo ariconoscere nenti di nenti a nessunu... tornati cchiuttostu d'onde siti venutu !» Ma li saracini non si mòvunu e addumànnunu pi l'ùrtima vota lu tribbutu, prima d'accuminciari la battagghia.
Ntô chianu di l'Ulivetu, sutta a lu suli d'Aprili ô spissu cucenti , ntô menzu di lu pòpulu ca assisti a la "sacra rapprisintazzioni", li truppi cristiani e saracini si schièranu unu 'n facci a l'àutru, pronti pi la battagghia.
Dici Ruggeru, granni Conti d'Altavilla : «Tu voi guerra ? E guerra sia ! » ( * )
Na granni battagghia vidi li Nurmanni e li sciclitani (cchiù pica di nùmmiru) ca stannu pi pèrdiri, ma â ntrasatta na luci pruveni di na nùvula e appari la Vèrgini Maria a cavaddu cu na spada ntâ manu dritta, ca dici li palori «eccumi a te, città diletta, ti pruteggerà la mia destra» . Li saracini sunnu cunfusi, vannu arredi, forsi s'ammàzzanu tra d'iddi, e li Nurmanni vìnciunu e si pròstranu a la Madonna, ditta appoi di li Milizzi (o di li Mulici) . Pi finiri la rapprisintazzioni, n'Àncilu canta li lodi di Maria, ca sarva Scicli, sò cità diletta.
( * ) - La furma di la sacra rapprisintazzioni nun è cumpretamenti standardizzata, e comu traccia, nta st'ùrtimi anni, s'hannu usatu testi diversi, chiddu cchiù usatu hà statu lu testu dû prufissuri "Pacetto Vanasia". Pirò ci sunnu frasi "classichi" ntà rècita, ca la pupulazzioni canusci "a mimòria" e voli sèntiri.
Lijami di fora
situ web www.scicli.com - La Madonna a Cavallo tra storia e leggenda
Funti
- ^ Pi gintili cuncissioni di Salvo Micciché, curaturi dû situ web  ,  ) [1]
- L'artìculu Cunventu di li Milizzi, tutti li mmàggini misi ntà sta pàggina
- sunnu pigghiati dû situ web www.scicli.com cu l'autorizzazzioni di Salvu Miccichè
- (talìa la pàggina di discussioni di st'artìculu).
Piddirina[cancia | cancia la surgenti]
La custa dâ pinìsula dâ Maddalena a Sarausa, accuddì chiamata pirchì na vota, 'n tempi antichi, ci avìa stata na crisiudda additicata a Maria Maddalena, è saputa sèntiri dê sarausani comu "â Piddirina", pri na liggenna dî piscatura.
Si cunta e s'aricunta ca cc'era na vota nu giùvini marinaru e cc'era na picciotta bedda ca nti li notti, quannu la luna era china, s'ancuntràvanu ammucciuni nta la grutta misa dintra la baia di la Piddirina, e doccu nzemi si curcàvanu supra a nu lettu fattu di alghi cugghiuti a mari.
Na notti, ca cc'era luna china, la picciotta ivu, come sempri facìa quannu la luna era china, a la grutta p'aspittari lu giùvini marinaru, ma chistu non si vitti e non si vitti cchiui.
La bedda picciotta non si detti paci e di tannu ivu piddigrinannu tanti e tanti voti ammeri a la grutta, ma sempri nuddu si vidìa.
Cùntanu li piscatura ca ancora aoggi, ntê notti quannu la luna è china, cui pi mari va' agghiri a la grutta, vidi, ammugghiata ntâ luci dâ luna, la pòvira Piddigrina, ca aspetta e aspetta lu sò beddu marinaru.
Talìa macari[cancia | cancia la surgenti]
Liggenni catanisi[cancia | cancia la surgenti]
- Rattu di Pruserpina
- La liggenna di li frati pii
- Aci e Galatea
- Li gicanti Ursini e lu palatinu Uzeda
- Lu cavaddu senza testa
- Gammazzita
- Lu Liotru


text:
Pinu Venezianu
Pinu Venezianu (o Pino Veneziano n talianu) era un cantastori sicilianu di Riesi (CL).
Biografìa[cancia | cancia la surgenti]
Nascìu a Riesi lu 2 di giugnettu dû 1933. Quannu era lu tempu di la guerra, lu patri, carrubbineri, abbannuna la famigghia.
Pinu Venezianu lassa la scola e accumenza a travagghiari comu guardianu di crapi e garzuni di furnaru.
Appoi la sò matri, lu sò frati e iddu si trasfirìscinu a Castelvetranu, unni travagghia comu garzuni nta li bar.
Nta l'anni ’60, Pinu Venezianu è cammareri a Selinunti e appoi, cu dui amici, grapi lu sò primu risturanti. Mpara a sunari la chitarra a circa 40 anni. Picca tempu doppu, Pinu scrivi la sò prima canzuna (ntitulata "Lu sicilianu").
Appoi va a scrìviri una trintina di canzuni siciliani.
Pinu servi a li tàuli e appoi canta li sò canzuni a li crienti. Tra li sò crienti ci sunnu macari Lucio Dalla e Fabrizio De Andrè, ca voli ca cullàbburanu pi lu sò primu cuncertu 'n Sicilia.
Ntô 1972, lu cantastori nesci lu sò primu e ùncu discu (ntitulatu "Lu patruni è suvecchiu").
Ntô 1984, na cumpagnìa d'anziani di Riesi, 'n gita a Selinunti, casuarmenti furnisci a Pinu di li nfurmazzioni supra sò patri ca s'attrova nta na casa di riposu a Gela. Quannu Pinu va a attruvàrilu, scopri ca macari lu patri sona la chitarra e canta mutivi pupulari. Ntô 1986, è l’ùrtimu annu nta cui Pinu travagghia ô ristoranti. P'arrutunnari la pinzioni fà lu pustiggiaturi a lu Parco Archeologico di Selinunte, e cuntìnua comu è gghiè a scrìviri canzuni. Mori lu 3 di giugnettu dû 1994.
Discugrafìa[cancia | cancia la surgenti]
- Lu patruni è suvecchiu. Li canzuni 'n sicilianu: Lu patruni è suvecchiu, Nivuri su li bummi, Zoccu vonnu, La ballata di li porci, Lu sicilianu, Patri e figghiu, Li scarsi, Cincu ciuri russi, Santu, e La jatta.


text:
Anàlisi sincrònica
Ntâ linguistica, n'analisi sincronica eni nu studiu supra li finomina linguistica sulu nta ditirminatu piriodi di tiempu, di solitu ntâ lu prisenti.
S'addistingui di l'analisi diacronica ca talìa a lu finominu nta termini di sviluppu attraversu lu tiempu.
L'analisi diacronica enu lu prubblema cchiu grandi affruntatu di parti da linguistica storica.
Lu resti di l'argumenta trattata e studiata da linguistica storica sunu nta quarchi manèra cunnessi cu l'analisi sincronica.
Avvicinarìsi a lu studiu sincronicu e diacronicu - nta 'na manera curretta - po' purtari cunclusiona diffirenti.
Pi èsempiu, nu verbu forti girmanicu comu lu ngrisi sing - sang - sung eni irrigulari quannu èsaminatu sincrunicamenti: lu cirbieddu di lu nativu ca parra li ilabbura comu formu imparati, mentri formi dirivati di verba rigulari sunu ilabburata nta na manera abbastanza diffirenti cu l'appricazzioni di reguli pruduttivi.
Chissu eni n'approcciu da pissiculinguistica, rilivanti macari ppi la didattica linguistica: intrambi i disciplini sunu sincronichi.
Nta ogni casu l'analisi diacronica mostra ca lu verbu forti eni chiddu ca arresta di nu sistema pienamenti rigulari di canciamenti di vucali interna:
A linguistica storica raramenti usa a catiguria "verbu irrigulari".


text:
Lingua corsa
Lu còrsu (nomu nativu corsu) è na lingua neolatina di l'ària italurumanza parrata ‘n Còrsica (Francia), comu varianti ‘n Gallura (nord dâ Sardigna, Italia) e comu varianti di tranzizzioni cû sardu logudorisi ntâ zona dû Sassarisi.
Ìndici
- 1 Ària di diffusioni dû Còrsu
- 2 Classificazzioni dû còrsu
- 3 Storia, evuluzzioni e littiratura dû còrsu
- 4 Grammàtica
- 5 Vucabbulariu
- 6 Règuli d’ortugrafìa e di prununza
- 7 Varianti dû còrsu
- 8 Asempi di còrsu littirariu
- 9 Frasi e paroli basi
- 10 Asempi di paroli tra corsu cismuntanu e corsu pumuntanu
- 11 Asempi
- 12 Li nùmmari
- 13 Li jorna dâ simana
- 14 Li misi
- 15 Li staggiuni
- 16 Li pasti
- 17 La cucina
- 18 Noma dî citati corsi
- 19 Bibliografia
- 20 Culligamenti sterni
Ària di diffusioni dû Còrsu[cancia | cancia la surgenti]
Lu còrsu è attuarmenti parratu ‘n diversi varianti nta l'ìsula di Còrsica cu l'eccizzioni di Bonifaciu, unni è parratu (d’un nùmmaru sempri nicu di parratura) na varianti lìguri bonifacina. Puru a Calvi, un tempu comu Bonifaciu quasi cumpretamenti abbitata di pupulazzioni d’orìggini ginuvisi, si parrava na varianti lìguri ca tuttavìa appari ‘n vìa d’estinzioni mentri a Cargesi (KapYkέZe) - già culonia d’èsuli greci prima trachiantati a Paomia (secunna mitati di l'600) - si parra un còrsu ca assimilau arcuni tèrmini greci e la lingua greca è oramai utilizzata a li suli fini litùrgici.
Fora di l'ìsula, a sèquitu di finòmini d’emigrazzioni e scanciu accuminzati finu dû Mediuevu, si pàrranu dui varianti dâ lingua còrsa ntô nord dâ Sardigna: lu gallurisi parratu ntâ zona di Tempiu Pausania ‘n Gallura e nta l'ìsula di La Maddalena - particularmenti affini a lu còrsu miridiunali - e lu sassarisi parratu a Sàssari e ntâ zona di Castelsardu, lu quali è cunzidiratu n’idioma di tranzizzioni tra corsu e sardignolu ‘n quantu puru accumunatu ntâ struttura e ntâ grammàtica a lu gallurisi e a lu corsu miridiunali subbìu furtìssimi nfruenzi dû sardignolu logudorisi ntô lèssicu e ntâ prununza.
Lu dialettu ‘n vìa d’estinzioni dâ vicina Ìsula di Capraia nta l'arcipèlicu tuscanu prisenta nortri diversi punti di cuntattu cu lu còrsu a càusa dâ vicinanza giogràfica, stòrica e culturali forti tra li dù ìsuli.
Si stima ca lu còrsu è parratu ‘n Còrsica di circa 90/100.000 lucutura supra 275.000 abbitanti di l'ìsula, essennu tanti di st’ùrtimi di matrilingua francisa (dati di na ricerca di l'INSEE dû 2004 [1]), a li quali hannu a èssiri agghiunti comu è gghiè li pupulazzioni emigrati ‘n Francia (p’un tutali di 133.000 nnivìdui ‘n Francia) nunchì nta àutri nazzioni. Lu nùmmaru di li lucutura stimati pi lu gallurisi ammunta mmeci a circa 80.000 unitati (supra li circa 120.000 abbitanti dâ Gallura). Ethnologue furnisci un datu cumplissivu (anchiamenti suvrastimatu) di 341.000 a 401.000 lucutura dû Còrsu.
Classificazzioni dû còrsu[cancia | cancia la surgenti]
Lu còrsu è classificatu comu na lingua autònuma ntô gruppu dî lingui neolatini (suttagruppu: lingui italu-rumanzi, codice ISO: co) e è arricanusciuta comu lingua riggiunali dû Statu francisi.
Chissa è strittamenti mparintata a li dialetti taliani dû gruppu tuscanu (‘n particulari sarvau diversi carattirìstichi dî dialetti mediuevali) cu li quali pò p’arcuni aspetti èssiri classificata a li fini linguìstici (puru arricanuscennu la prisenza d’un substratu autòctunu e nu sviluppu autònumu speci a pàrtiri di l'appartinenza pulìtica â Francia ntô 1769). Pirtantu la dinuminazzioni di "lingua" è ritinuta mpropia d’arcuni linguisti, ca cunzìdiranu lu corsu un dialettu talianu. L'affinitati tra talianu e corsu è comu è gghiè maiuri rispettu a chidda ca c'è tra lu talianu e àutri lingui parrati ntô tirritoriu talianu e mpropiamenti o puliticamenti cunzidirati "dialetti", comu lu lummardu o lu sicilianu.
Storia, evuluzzioni e littiratura dû còrsu[cancia | cancia la surgenti]
Nun s’hannu tanti nutizzi supra quali avissi statu lu suttastratu linguìsticu prilatinu di l’antichi abbitanti dâ Còrsica (li civilitati pristòrichi e li torreani) prima dâ cunquista rumana e dâ so latinizzazzioni. Zocch’è ntirissanti sunnu arcuni ràdichi arristati ntê topònimi e ntô lèssicu (KAL/KAR: Calanca, Calacuccia; KOR: Corsica, Corte; TAL/TAR: Taravo, Tallano; TEP: teppa; TAV: Tavignano, Tavera) e ca ‘n pirìudu rumanu tribbù còrsi occupàvanu macari l'udierna Gallura ntô nord dâ Sardigna (ca prisenta similitùtini puru ntê rasti archiològgici). Doppu la caduta di lu Mpiru Rumanu e la furmazzioni dî primi vulgari la Còrsica prisenta carattirìstichi linguìstichi di tipu cunzirvativu (di cui hà arristatu un ritaggiu ntê parrati dâ zona miridiunali di l'ìsula). Di l'XI sèculu la situazzioni hà statu fortimenti stracanciata speci ntâ parti sittintriunali di l'ìsula dû cuntattu direttu cu li dialetti tuscani di tipu pisanu, puru a sèquitu dî tintativi di ripupulamentu effittuati dî duminatura Pisani favuriti dâ nutèvuli vicinanza giogràfica. Dû XIII a lu XVIII sèculu li pisani vèninu sustituiuti di li ginuvisi, li quali nzèdianu nteri burghi di lingua lìguri (Bonifaciu e Calvi) ma, puru ntroducennu un nutèvuli nfrussu ginuvisi ntê dialetti lucali, di fattu cuntinuanu l'utilizzu dû tuscanu illustri comu lingua scritta e di cultura. Chistu spiega lu mutivu ca nzinu a stu mumentu ‘n Còrsica l'ùnica lingua utilizzata ntê cumunicazzioni scritti hà statu lu talianu, e prima di chissu lu latinu. Ntô XIV e XV sèculu. Comu è gghiè diversi atti e testi ridatti apparentimenti ‘n vulgari tuscanu di pirsunalitati e scrittura còrsi rivèlanu ‘n rialitati la situazzioni linguìstica di l'ìsula ntô pirìudu: viditi li Cartolari della diocesi del Nebbio dâ mitati dû XIV sèculu ‘n tuscanu cursicizzatu (actum in lo loco ove se dice a la buda de la diocese de Nebio (...) secundo la usança e la consuetudine de la dicta contrata, erano convocati et congregati a parlamento Uppecinucio Corthincho de Petralarata, podestae de Nebio, et la maior parte de li clerici et de li nobili et de li populari de Nebio), la Deposizione del rettore della chiesa di San Nicolò di Spano di Iohanni Provintiale dû 1400, unu dî testi cchiù antichi ‘n vulgari còrsu, la Lettera ai protettori delle compere del Banco di San Giorgio dû vìscuvu d’Ajacciu Jacopo Mancoso dû 1480, la Lettera di prete Polino da Mela ai protettori del Banco di San Giorgio dû 1489 e Lettera dall'esilio di Giovanpaolo Leca, conte di Cinarca, ai figli del 1506. Dû XIX sèculu, a sèquitu dâ cunquista e annissioni francisi dû 1769, è lu francisi a vèniri aduttatu comu lingua ufficiali succhiantannu lu talianu.
Lu còrsu havi sempri avutu funnamintarmenti trasmissioni urali. La cudificazzioni dâ stissa comu lingua scritta avveni pirtantu sulu ‘n èpuca ricenti e risenti nizziarmenti dû forti nflussu talianu e francisi. Lu primu testu pubbricatu ‘n corsu sunnu li strofi di U sirinatu di Scappinu ntô testu Dionomachia (1817) di Salvatore Viale (1787-1861). Ntâ secunna mitati di l'ottucentu si sussèquinu l’òpiri dû vìscuvu d’Ajacciu Paul-Mathieu de la Foata (Poesie giocose, in lingua vernacola della Pieve d'Ornano), li Cummediôle di Petru Lucciana (1832-1909) tra cui In campagna, cummediôla in 2 atti, Francesco Domenico Falcucci cu lu Vocabolario dei dialetti della Corsica (pubbricatu postumu sulu ntô 1915 e ca ntroduci li gruppi ghj e chj a nnicari li sunuritati carattarìstichi dî parrati còrsi) e Santu Casanova (1850-1936) cu la cullana A tramuntana (1896-1914). Sorgi evidenti ‘n sta fasi lu prubbrema dâ nurmalizzazzioni di l'ortugrafìa dâ lingua scritta c’òccupa li linguisti corsi pi tuttu lu XX sèculu. A lu nizziu dû sèculu li pubbricazzioni piriòdichi A muvra (1920-39) e L’annu corsu (1923-36) appoi rinuminata L’Année Corse(1937-39) e doppu la mitati dû novicentu U Muntese (1955-72). Tra li scrittura dû XX sèculu c’hannu maiurmenti cuntribbuiutu â nurmalizzazzioni dû còrsu scrittu si cita Pascal Marchetti (1925-) auturi di Intricciate è cambiarine, dû corsu Le corse sans peine/U corsu senza straziu e dû dizziunariu corsu-francisi-talianu L'usu corsu.
Grammàtica[cancia | cancia la surgenti]
Artìculi ditirminativi (sing./plur.): u/i, a/i (ant. lu/li, la/li)
Artìculi nditirminativi: unu, una
Prunoma pirsunali: eiu, tu, ellu/ella/eddu/edda/iddu/idda, noi, voi, elli/eddi/iddi
Prunoma e aggittivi pussissivi: mèiu/mè, tòiu/tò, sòiu/sò, nostru, vostru, sòiu/sò
Prunoma e aggittivi addimustrativi: questu/quistu-questi/quisti (questo-questi), quessu/quissu-quessi/quissi, quellu/quiddu-quelli/quiddi (quello-quelli)
Verbi: Li verbi hannu funnamintarmenti quattru cuniugazzioni (-à, -é, -e/-a, -e/-ì) dî quali la secunna e la terza prisèntanu arcuni carattirìstichi cumuni.
Verbu esse/essa (èssiri):
- Nnicativu prisenti: eiu sò/socu, tu sè/sì, ellu/eddu hè, noi semu, voi sete/seti, elli/eddi sò;
- Nnicativu mpirfettu: eiu era/eru, tu eri, ellu/eddu era, noi eramu/erami, voi erate/erati, elli/eddi eranu/erani;
- Nnicativu passatu rimotu: eiu fui/fubbi, tu fusti, ellu/eddu fù/fubbe, noi fuimu/fubbimu, voi fuste/fusti, elli/eddi funu/funi/fubbenu;
- Nnicativu futuru: eiu saraghju, tu sarai/saré, ellu/eddu sarà, noi saremu, voi sarete/sareti, elli/eddi saranu/sarani;
- Cuniuntivu prisenti: chi eiu sia/sii, chi tu sia/sìi, chi ellu/eddu sia/sii, chi noi sìamu/sìami, chi voi sìate/sìati, chi elli/eddi sìanu/sìani;
- Cunjuntivu mpirfettu: chi eiu fussi, chi tu fussi, chi ellu/eddu fussi, chi noi fussimu/fussimi, chi voi fussite/fussiti, chi elli/eddi fussinu/fussini;
- Cunnizziunali: eiu sarìa, tu sarìsti, ellu/eddu sarìa, noi sarìamu/sarìami, voi sarìate/sarìati, elli/eddi sarìanu/sarìani;
- Gerunniu prisenti: essendu;
- Gerunniu passatu: essendu statu;
Verbu avè (aviri):
- Nnicativu prisenti: eiu aghju, tu ai, ellu/eddu hà, noi avèmu/èmu, voi avète/avèti/èti, elli/eddi anu/ani;
- Nnicativu mpirfettu: eiu avia/aviu, tu avii, ellu/eddu avia, noi avìamu/avìami, voi avìate/avìati, elli/eddi avìanu/avìani;
- Nnicativu passatu rimotu: eiu ebbi/abbi, tu avesti/avisti, ellu/eddu ebbe/abbe, noi ebbimu/avetimu, voi aveste/aviste/avetiti, elli/eddi ebbenu/abbenu/avetenu;
- Nnicativu futuru: eiu avaraghju, tu avarai/avaré, ellu/eddu avarà, noi avaremu, voi avarete/avareti, elli/eddi avaranu/avarani;
- Cunjuntivu prisinti: chi eiu abbia/aghjia, chi tu abbii/aghji, chi ellu/eddu abbia/aghja, chi noi àbbiamu/àghjimi, chi voi àbbiate/àghjiti, chi elli/eddi àbbianu/àghjini;
- Cuniuntivu mpirfettu: chi eiu avissi, chi tu avissi, chi ellu/eddu avissi, chi noi avissimu, chi voi avissite/avissiti, chi elli/eddi avissinu/avissini;
- Cunnizziunali: eiu avaria, tu avarìsti, ellu/eddu avarìa, noi avarìamu/avarìami, voi avarìate/avarìati, elli/eddi avarìanu/avarìani;
- Gerunniu prisenti: avèndu;
- Gerunniu passatu: avendu avùtu;
Cuniugazzioni ‘n -à - Verbu amà (amari):
- Nnicativu prisenti: eiu amu, tu ami, ellu/eddu ama, noi amèmu, voi amate/amèti, elli/eddi amanu/amani;
- Nnicativu mpirfettu: eiu amàva/amaìa, tu amàvi/amai, ellu/eddu amàva/amaìa, noi amavamu/amaìami, voi amavate/amaìati, elli/eddi amavanu/amaìani;
- Nnicativu passatu rimotu: eiu ameti, tu amesti, ellu/eddu amete/ameti, noi ametimu/ametimi, voi amesti/ametiti, elli/eddi ametenu/ametini;
- Nnicativu futuru: eiu amaraghju, tu amarai/amaré, ellu/eddu amarà, noi amaremu, voi amarete/amareti, elli/eddi amaranu/amarani;
- Gerunniu prisenti: amèndu;
- Gerunniu passatu: avendu amatu;
Cuniugazzioni ‘n -è - Verbu vulè (vuliri): Li rari verbi di sta cuniugazzioni ("aé", "duvè", "parè", "pudè", "sapé", "valè", "vulé") sunnu tutti irrigulari.
Cuniugazzioni ‘n -e/-a - Verbu teme/tema (temiri): Cumprenni p’asempiu li verbi "crede/creda" (cridiri), "corre/corra" (cùrriri), "rivede/riveda" (rividiri);
- Nnicativu prisenti: eiu temu, tu temi, ellu/eddu teme/temi, noi timimu, voi timite/timiti, elli/eddi temenu/temini;
- Nnicativu mpirfettu: eiu timìa/timìu, tu timìi, ellu/eddu timìa, noi timìamu/timiami, voi timìate/timìati, elli/eddi timìanu/timìani;
- Nnicativu passatu rimotu: eiu timiti, tu timisti, ellu/eddu timite/timiti, noi timitimu/timitimi, voi timitete/timititi, elli/eddi timitinu/timititi;
- Nnicativu futuru: eiu timaraghju, tu timarai/timaré, ellu/eddu timarà, noi timaremu, voi timarete/timareti, elli/eddi timaranu/timarani;
- Gerunniu prisenti: timèndu;
- Gerunniu passatu: avendu timùtu;
Cuniugazzioni ‘n -e/-ì - Verbu finisce/finì (finiri): Cumprenni p’asempiu li verbi "dorme/durmì" (dormiri), "copre/cuprì" (cummigghiari), "dì" (diri), "scopre/scoprì" (scummigghiari), "more/morì" (muriri), "vene/venì" (vèniri), "apparisce/apparì" (appariri), "costruisce/costruì" (custruiri), "finisce/finì" (finiri);
Vucabbulariu[cancia | cancia la surgenti]
Tabbella di cumparazzioni dî lingui neolatini:
Diversi francisismi sunnu diffusamenti prisenti ntô còrsu (cu l'ovvia esclusioni di gallurisi e sassarisi li quali mmeci hannu subbutu vari sardignulismi e ibbirismi): "usina" (fàbbrica, di "usine"), "caminu di farru" (ferruvìa, di "chemin de fer"), "mèria/mèru"(sìnnacu, di "mairie/maire"), "nivellu" (liveddu, di "nivel/niveau"). Sempri ntô Còrsu di Còrsica sunnu mpiegati - pi lu cchiù di jurnalisti - tèrmini criati artificiarmenti d’arcuni prufissura di l'Univirsitati di Còrsica cu lu chiaru ntentu di priscìnniri di l'ària Italurumanza e di circari d’alluntanari lu còrsu di chissa. A li voti tali tèrmini tèntanu di sustituiri paroli esistenti e pirchissu nun hannu successu pressu li lucutura cumuni; unu di l’asempi è custituiutu dâ parola "scheleru" ca vulissi sustituiri "attentatu", partennu dû latinu scelus, sceleris (crimini). Va ussirvatu ca, ortrituttu, la canciata di scelus, sceleris ‘n "scheleru" nun pari rispittari la funètica còrsa, ca ‘n pirfettu accordu cu chidda Italurumanza hà giniratu "tempu" a pàrtiri di tempus, temporis.
Règuli d’ortugrafìa e di prununza[cancia | cancia la surgenti]
Lu corsu veni pi quantu pussìbbuli scrittu ‘n manera suvradialittali tralassannu li variazzioni dialittali nichi. Li règuli ginirali d’ortugrafìa scritta nun diffirìscinu assai di chiddi ‘n usu ntâ lingua taliana (ca dû restu hà statu pi sèculi l'ùnica lingua scritta), fatti sarvi arcuni particularitati:
- Trascrizzioni radduppiata dî cunzunanti raffurzati comu ‘n talianu: "caru" (caru) rispettu a "carru" (carru);
- Prisenza dû trittongu palatu-linguali -ghj- ca pirò nun veni radduppiatu: "aghju" (aiu), "ghjesgia" (cresia), "viaghju" (viaggiu), "ghjuntu" (junciutu). Lu gruppu nizziali spissu nun veni prununzatu (iesgia) ma veni comunca trascrittu. Ntô nord di l'ìsula la sò prununza è menu netta e tenni a -gg-. ‘N Gallura lu sonu veni mmeci usuarmenti trascrittu radduppiatu quannu raffurzatu: agghju", "viagghju" mentri ntô Sassarisi nun è prisenti e vira a -g- ("aggiu", "gesgia", "biaggiu", "giuntu");
- Prisenza dû dittongu palatu-linguali chj: "chjodu" (chiovu), "ghjinochju" (ginocchiu). Puru nta stu casu ntô nord tenni a -ch- e ‘n Gallura lu sonu veni trascrittu radduppiatu quannu raffurzatu ("ghjinocchju") mentri ntô Sassarisi nun è prisenti e vira a -c- ("ciodu", "ginocciu")
- Particularitati nta l’usu di l’accenti e dî "hè" (è), "hà" (ha), "à" (a, a lu), "è" (e), "hanu" (hannu), rispettu a lu sicilianu; ‘n gallurisi s’utilizza la grafìa taliana;
- "Artìculi ‘n u"/ant."lu" (lu), "a"/ant."la" (la). Li formi arcàichi sunnu ancora ‘n usu ntô Gallurisi, ntô Capucursinu e spuradicamenti ntê zoni nterni.
- Scrittura dâ "v-" suvradialittali: "viaghju" (prununza "biadju" a lu nord e "viadju" a lu sud e ‘n Gallura) macari ‘n casu d’elisioni ntâ prununza: "sùvaru" (prununza "sùuaru" o "sùaru"), "ventu" (prun. 'uentu o 'entu); puru ‘n stu casu sulu lu gallurisi trascrivi "sùaru", "'entu";
Varianti dû còrsu[cancia | cancia la surgenti]
Lu còrsu propiamenti dittu prisenta na certa omogginitati ma si suddividi essinziarmenti ‘n dui varianti, siquennu la catina cintrali di li munti e ‘n funzioni dâ cunfurmazzioni giogràfica di l'Ìsula (cu na dividenti ca passa, grossu modu, longu la lìnia c’unisci Ajacciu e Calcatoggiu, a nord di Bocognanu, lu Col (passu) di Vizzavona, a sud di Ghisoni supra lu Col (passu) di Verde e a sud di Ghisonaccia).
La discriminanti è rapprisintata funnamintarmenti dû diffirenti èsitu e/i ntermediu (pelu/pilu, seccu/siccu, questu/quistu), e/i finali (duttore/duttori, oghje/oghji, pane/pani, cuntinentale/cuntinentali), dâ variazzioni cacuminali armenu a fini parola pi -ll- ‘n -dd- (fratellu/frateddu, bellu/beddu, ellu/eddu, elli/eddi, stalla/stadda), lu plurali fimminili (case/casi, pere/peri), dû cumpurtamentu virbali (esse/essa, cunnosce/cunnoscia, vene/vena, corre/corra, parlate/parleti), la mutazzioni funètica ntâ prununza (gabu/capu, gane/cane, gorsu/corsu, cidà/cità, vragigu/fracicu) cu la sunurizzazzioni o tinzioni dî cunzunanti (face-fage/facce-face), supra la nittizza dâ prununza dî gruppi -ghj- e -chj- (gattu/ghjattu, giurnale/ghjurnale, cullegiu/culleghju) supra la prununza dâ -v- (binu/vinu, bacca/vacca):
- Còrsu dû Nord o cismuntanu (cismontincu o supranu o supranacciu), ca custituisci la varianti cchiù diffusa e standardizzata, parratu ntâ zona norduccidintali ntê distritti di Bastia (Bastia) e Corte (Corti); Lu dialettu di Bastia e chiddu dû Capu Corsu, pi li sò caratturìstichi, putìssiru tràsiri tra li dialetti tuscani, rapprisintannu - tra l'àutru - la parrata cchiù vicina a lu Talianu standard rispettu a qualunca dialettu talianu. Sunnu cismuntani li dialetti ca ortri tutti li carattirìstichi citati prisèntanu, p’asempiu, èsitu ‘n chjamerebbe/i e quinni situati a nord di na lìnia c’unisci Piana, Vicu, Vizzavona, Ghisoni, Ghisonaccia (escludènnuli) e cumprènninu li suttagruppi dû Capu Corsu (Capicursinu) e di Bastia (Bastiacciu, i>e: destinu, ghjennaghju, secondu, bellezza; a>e: ferru, apertu, persona/personna, numeru, mercuri, canteraghju) dû dialettu di Cervioni (oltre a i>e ed a>e, u>o: ottanta, momentu, toccà, continentale; a>o: oliva, orechja, ocellu), nunchì l’àutri tra cui chiddu dâ Balagna (Balaninu) e di Corte (ca mantèninu li carattirìstichi ginirali dû còrsu: distinu, ghjinnaghju, sicondu, billezza, apartu, farru, marcuri, cantaraghju, uttanta, mumentu, tuccà, cuntinentale, aliva, arechja, acellu), lu Niulincu.
- Corsu dû Sud o ortramuntanu (pumontincu o suttanu o suttanacciu), è la varianti cchiù arcàica e cunzirvativa, parrata ntê distritti di Sarteni (Sarté) e Portu-Vecchiu (Porti-Vechju). Cunzerva (comu macari lu sardignolu e a diffirenza dû còrsu cismuntanu) la distinzioni dî vucali brevi latini ĭ e ŭ (pilu, bucca). È carattirizzata nortri dâ prisenza di sònira cacuminali ‘n -ll->-dd-, p’asempiu "aceddu" (aceddu), "beddu" (beddu), "quiddu" (chiddu), "ziteddu" (picciottu). La lingua parrata a Ajacciu (Aiacciu) prisenta carattirìstichi di tranzizzioni. Sunnu tutarmenti pumontinchi li dialetti dû Taravisi (Taravesu, -dd- cacuminali sulu pi -ll-: frateddu, suredda, beddu; ma cunzirvazzioni di -gl-: piglià, famiglia, figliolu, vogliu; ma nun cunzerva li vucali -i- e -u- curti latini: seccu, peru, rossu, croci, pozzu), dû Sartinisi (Sartinesu, cunzirvativu, vucali -i- e -u- curti latini: siccu, piru, russu, cruci, puzzu; canciamentu -rn->-rr-: forru, carri, corru; cacuminali macari pi « gl »: piddà, famidda, fiddolu, voddu; furmi virbali ‘n cantàvami, cantàvani; plurali maschili ‘n -i>-a: l'ochja, i poma; ma cu èsitu ‘n eddu/edda/eddi), di l`Alta Rocca (Rucchisgianu, tra li cchiù cunzirvativi e puri, cu èsitu ‘n iddu/idda/iddi, la cacuminali -dd- puru pi -gl-: piddà, famidda, fiddolu, voddu, -i- e -u- curti latini e cu àutri particularitati ca l’accòstanu nutevurmenti a lu gallurisi), e dâ riggiuni miridiunali tra Portu Vecchiu (Portivechjacciu) e la ntruterra di Bonifaciu (cacuminali ‘n -dd- puru pi -gl- comu nta l'Alta Rocca ma cu -u>-i: fiumu, paesu, patronu; evuluzzioni dû plurali maschili -i>-a: i letta, i solda, i ponta, i foca, i mura, i loca, i balcona; furmi virbali ‘n cantàiami, cantàiani; -i- e -u- curti latini, èsitu eddu/edda/eddi a Portu Vecchiu ma iddu/idda/iddi a Figari). Li dialetti pumontinchi sunnu quinni dilimitati di na lìnia ca passa a sud di Porticciu, Bastelica, dû Col (passu) di Verde e di Solenzara (escludènnuli).
- A li màrgini (a nord e sud) di sta dividenti c’è na zona ntermedia di tranzizzioni ntê quali ci sunnu arcuni carattirìstichi assimilàbbili a ognadunu dî gruppi, nunchì p’àutri particularitati lucali. Sunnu di tranzizzioni tra chiddi cismuntani li dialetti dâ zona tra Piana a Calcatoggiu e dâ Cinarca cu Vizzavona (ca prisèntanu p’asempiu èsitu virbali ‘n chjamarìa comu a lu sud), nunchì chiddi dû Fiumorbu tra Ghisonaccia e Ghisoni (fiumorbacciu, ca prisenta la cacuminali) e tra chiddi pumontinchi l'ajaccinu (aiaccinu, veru cruciolu d'ammiscati, ma cu na basi pumontinca e lu -ll->-dd- cacuminali ‘n fini di parola, prununza netta di -ghj-, plurali fimminili ‘n -i, "cane" e "accattà" e nun "ghjacaru" e "cumprà", "ellu"/"ella" e nun "eddu"/"edda"; variazzioni nichi: "sabbatu">"sabbitu", "u li dà">"ghi lu dà"; sillabba finali spissu truncata e accintata: "marinari">"marinà", "panatteri">"panattè", "castellu">"castè", "cuchjari">"cuchjà") e li dialetti dâ Gravona (ca pirò armenu ntâ parti miridiunali hannu caràttari cchiù spiccatamenti pumontincu), lu bastelicaccio (ca fussi pumontincu ma prisenta arcuni particularitati cu lu sò tìpicu rutacismu: Basterga) e lu dialettu di Solenzara (ca nun cunzerva li vucali -i- e -u- curti latini: seccu, peru, rossu, croci, pozzu).
Li dialetti parrati nta lu stremu nord dâ Sardigna sunnu strittamenti mparintati ô còrsu:
- Gallurisi (gadduresu), parratu ntâ riggiuni sardignola dâ Gallura (Gaddura), cumprinnenti la citati di Tempio Pausania (Tempiu), e l'Ìsula di La Maddalena (A Madalena), a li voti erroniamenti classificatu pi mutivi giogràfici comu affirenti a lu sardignolu, prisenta nutivulìssimi affinitati grammaticali, lissicali e morfològgichi cu lu còrsu dû sud (‘n particulari cu la riggiuni di Sarteni e di l'Alta Rocca), di cui è cunzidiratu na varianti o n'idioma affini. Lu dialettu di furmazzioni cchiù ricenti di l'Ìsula di La Maddalena (Isulanu) è di fattu lissicarmenti assimilàbbili a lu còrsu ortramuntanu ma hà pigghiatu dû gallurisi la struttura grammaticali. Lu gallurisi cumuni prisenta comunca quasi tutti li carattirìstichi prisenti ntô pumontincu dâ riggiuni di l'Alta Rocca cu àutri dâ riggiuni di Sarteni e Portu Vecchiu. Rispettu a lu corsu miridiunali lu gallurisi si diffirenzia essinziarmenti pi lu rutacismu cuntrariu r>l (p'asempiu "poltu", "veldi" pi portu, verdi), l'utilizzu di l'artìculu "lu/la/li" a lu postu di "u/a/i", la ridizzioni di "qu>k" ("calchi", "candu", "cattru", "chici/chinci" pi quarchi, quannu, quattru, ccà) e pi nummurusi tèrmini d’orìggini sardignola (o comunca facenti parti di lu substratu sardignolu e ca arrìvanu a furmari circa lu 20% dû lèssicu gallurisi) o ibbèrica, ca custituìscinu senza dubbiu la diffirenza maiuri a liveddu lissicali tra corsu e gallurisi.
- Sassarisi (sassaresu), è mmeci cunzidiratu un dialettu di tranzizzioni tra còrsu e sardignolu, ‘n quantu nunustanti havi mantinutu grammàtica, sintassi e bona parti dû vucabbulariu d’orìggini còrsa pumontinca hà comunchi assurbutu nutivulìssimi prèstiti lissicali e funètici dû sardignolu logudorisi. Lu castillanisi (castiddanesu) è una sò varianti ca manteni maiurmenti li caràttari lissicali e funètici dû gallurisi rispettu a lu sassarisi standard.
Asempi ntê principali varianti[cancia | cancia la surgenti]
Asempi di còrsu littirariu[cancia | cancia la surgenti]
Frasi e paroli basi[cancia | cancia la surgenti]
Salutarsi:
- ciau: salutu
- sarvi: salute
- bonjornu: bonghjornu
- bonasira: bonasera
- bonanotti: bonanotte/bonanotti
- ah comu và?: cume/cumu site?/comu seti?
- comu sî?: cume/cumu/comu stai?
- allura?: tandu?/allura?
- di chi stati parrannu:?: a vi discurrite?
- tuttu bonu?: a ti passi?
Scusàrisi / Arringrazziari:
- mi scusassi/pi favuri: mi scusu/pè piacè
- scusàtimi: scusatemi/scusetimi
- grazzi / v’arringrazziu: grazia/a ringrazziavvi
- mi fà assai piaciri: mi face assai piacè
- fui ju: sò statu eiu
- mi virgognu: mi vargognu
Canuscirisi:
- d’unni siti / d’unni viniti?: d'induve site/seti?/di quale ne site/seti?
- siti di Bastia?: site bastiacciu?
- nun siti corsu?: ùn sariate micca Corsu?
- sugnu ajaccinu: eiù sò/socu Aiaccinu
- unni nascisti?: induve site natu?
- nascìi a Bonifaciu: sò natu in Bunifaziu
Accittari, suggiriri e prupòniri:
- sugnu d'accordu: hè detta
- và beni: va bè
- fazzu comu dicisti: aghju da fà cum'è tù dici
- facemu na partita a dama?: a ci femu una dama?
Addumannari quarchiccosa:
- pozzu vèniri cu vuiàutri?: possu vene incù voi?
- pozzu manciari?: manghjà, possu?
Dari valutazzioni:
- pi quantu a mìa: in quant'è a mè...
- (ju) penzu ca...: pensu chì...
- (ju) criju ca: credu chì...
- (ju) sugnu sicuru e certu ca...: sò sicuru è certu chi...
- (ju) sugnu cummintu ca: sò scunvintu chì...
Nnicari quarchiccosa o quarchidunu:
- miràculu! / pi furtuna!: mirallu!
- talìa!: feghja!/fideghjia!
- l'hai ccà avanti!!: l'hai quì davanti!
- la vidi sta fìmina?: a vedi st'a donna?
- lu vidi st’omu?: u vedi st'omu?
- la vidi sta picciotta?: a vedi sta figlia?/sta zitedda?
- lu vidi stu picciottu?: u vedi sto figliolu/stu ziteddu?
- lu vidi stu/a carusu/a?: a/u vedi sto/a cininu/a/zitidducciu/a?
Noti:
Essennu lu corsu furmatu di diversi varianti, li paroli ‘n arcuni casi ponnu canciari di zona a zona.
Asempi di paroli tra corsu cismuntanu e corsu pumuntanu[cancia | cancia la surgenti]
Asempi[cancia | cancia la surgenti]
Li nùmmari[cancia | cancia la surgenti]
Li jorna dâ simana[cancia | cancia la surgenti]
Note:
¹àutra furma usata è Ghiovi
²àutri furmi usati Veneri, Venari, Vendari, Venderi
Li misi[cancia | cancia la surgenti]
Nota:
‘n gallurisi, ntô linguaggiu cumuni, spissu li furmi tradizziunali làmpata, agliola, capidannu, Santigaini, Santandria e Natali tènninu a èssiri sustituiuti rispittivamenti di ghjugnu, luddu, sittembri, uttobri, nuembri e dicembri.
Li staggiuni[cancia | cancia la surgenti]
Li pasti[cancia | cancia la surgenti]
La cucina[cancia | cancia la surgenti]
Noma dî citati corsi[cancia | cancia la surgenti]
Li nòmira dî citati còrsi sunnu pratticamenti tutti d'orìggini taliana, poichì la lingua culta mpiegata ‘n Còrsica sinu â mpusizzioni pi liggi (secunna mitati dû XIX sèculu) dû francisi, era la lingua taliana. Granni parti dî centri maiuri, nortri, foru funnati o prumussi a lu rangu di citati pi nizziativa dî cuverni Pisanu e Ginuvisi. Macari doppu la cunquista francisa sulu dui nòmira di citati ‘n Corsica foru cumpretamenti francisizzati, Isula Russa, addivintatu L'Île-Rousse e San Fiurenzu, addivintatu Saint-Florent. Autri canciamenti nichi riguardaru Aiacciu, pi la quali fu utilizzata la furma taliana arcàica Ajacciu e Sartena, addivintatu Sartène, ortri a l'agghiunciuta d’un trattinu tra tutti li nòmura duppi (p’asempiu Portu-Vecchiu pi Portu Vecchiu). La dinuminazzioni di Tox succidìu mmeci prima dâ cunquista francisa ‘n quantu era già utilizzata comu varianti altirnativa a Tòcchisi (ancora oi furma còrsa). La virsioni còrsa dî nòmura dî citati è comunchi assai pròssima a chidda taliana.
Bibliografia[cancia | cancia la surgenti]
- FALCUCCI, Francesco Domenico. Vocabolario dei dialetti della Corsica. 1915
- MARCHETTI, Pascal. Intricciate è cambiarine. Éd. Beaulieu, 1971
- CECCALDI, Mathieu. Dictionnaire corse-français. Éditions Klincksieck, 1974
- MARCHETTI, Pascal. Le corse sans peine (U corsu senza straziu). Chennevières sur Marne: Assimil, 1974
- MELILLO, A.M. Profilo dei dialetti italiani: Corsica. Pisa: Pacini Editore, 1977
- AGOSTINI, Pàulu Marìa. L'usu di a nostra lingua. 1984
- FUSINA, Jaques. Les racines de la vie, La Corse naturelle. Paris: Éditions CRITT/DRAE/DRT, 1991
- SAINT-BLANCAT, C. (a cura di). La Corsica. Identità Etnico-Linguistica e Sviluppo. Padova, CEDAM, 1993
- FUSINA, Jaques. Parlons Corse. Paris: Éditions L'Harmattan, 1999
- MARCHETTI, Pascal. L'usu còrsu (diziunariu corsu-talianu-francese). Éditions Stamperia Sammarcelli, 2001
- DURAND, Olivier. La lingua còrsa. Brescia: Paideia Editrice, 2003 - ISBN 88-394-0674-3
Culligamenti sterni[cancia | cancia la surgenti]
- Pruverbi corsi supra Wikiquote
- Accademia Corsa
- Banca dati INFCOR/ADECEC di a lingua corsa
- ADECEC: A cultura corsa nant'à u Web
- InterRomania: Centru Culturale Università di Corsica
- Dizziunariu còrsu di Lexilogos
- Lèssicu Còrsu-Talianu
- A lingua corsa
- A lingua corsa adatta à e nove tecnulugie
- Lingua è cultura corsa
- Ethnologue supra la lingua còrsa
- Forum ‘n lingua corsa supra PasqualePaoli.com
- MatinaLatina: pubbricazzioni supra lu Còrsu dû Sud
- M.A. Christian Jerger - Studiu supra li dizziunari còrsi
- Carta europea dî lingui riggiunali o minuritari
- Ghjuvan Maria Comiti - A tumbera
- Lisandru Marcellesi - A infantata o a fola di i Martinelli (pdf)
- Salvatore Viale - Canti popolari corsi (1855)
- A.L.A. Fée - Voceri, Canti pupulari di a Corsica (1850)


text:
7 di dicèmmiru
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1787: Lu Delaware addiventa lu primu statu a ratificari la Custituzzioni dî Stati Uniti.
- 1941: Secunna Guerra Munniali - Li giappunisi attàccanu la basa navali miricana di Pearl Harbour marcannu l'entrata ufficiali dî Stati Uniti ntâ guerra.
- 1975: L'Indunesia attacca la Timor Est.
- 2004: Milanu: Calurusi applausi hannu salutatu la cunchiusioni dâ rapprisintazzioni di l'Europa ricanusciuta di Antoniu Salieri, opera câ quali è stata naugurata la staciuni lìrica 2005 ntô tutalmenti rinnuvatu Tiatru â Scala di Milanu.
Nati[cancia | cancia la surgenti]
- 1920: Fiorenzo Magni, ciclista talianu


text:
Grànnili
La grànnili è nu finòminu atmosfericu ca cunsisti di na pricipitazzioni di coccia di ghiacciu dû celu. Lu finominu è duvutu â caduta di acqua chi a causa di na timpiratura bassa addiventa ghiacciu prima d'agghicari n terra.
La grannili è tipica di finòmini timpuraleschi. Li coccia di grannili ponnu agghicari a diversi cintimitri di diamitru. N certi cunnizzioni la grannili po puru pirsistiri n terra, cummigghiannu lu tirritoriu ntirissatu di nu stratu jancu, comu siddu fussi nivi. Tali finominu è pussibbili puru nti riggiuni assai timpirati comu lu sud di l'Italia.


text:
Barbaru
Pi barbaru si ntenni giniralmenti nu pòpulu ca a la caduta di lu mpiru rumanu nvadìu li vari tirritoria di lu mpiru. Lu termini havi nu significatu disprigiativu, pirchì suttantenni ca li pòpuli cusidditti barbari eranu suttasviluppati curturarmenti rispettu â civilizzazzioni grecu-rumana.
Tra li pòpuli cusidditti bàrbari, ci foru li Vànnali, li Goti (Ostrogoti e Visigoti), li Franchi, li Unni. Cô tempu lu termini ha statu usatu spissu puru comu aggittivu pi innicari na pirsuna o nu pòpulu privu di educazzioni o abbituatu a usari maneri viulenti senza bisognu.


text:
Catigurìa:Biografìi
Sta catigurìa cunteni li biografìi ca si tròvunu nta la Wikipedia in Sicilianu, ndipinnentimenti d'àutri catigurizzazzioni pi nazziunalità, sèculu, ecc. Putiti puru taliari l'artìculu supra li biografìi, classificati diversamenti, oppuru la catigurìa unni cumpàrunu tutti li listi di biografìi di tipu variu.
La pàggina si agghiusta autumaticamenti. Pi fari cumpariri nu littiratu ccà, sutta la vuci scriviti "Category:Biografìi|Cugnomu, Nomu" tra parentesi quadra duppia.
Suttacatigurìi
Sta catigurìa cunteni li 40 suttacatigurìi nnicati ccà sutta, sùpira nu tutali di 40.
Artìculi ntâ catigurìa "Biografìi"
Sta catigurìa cunteni li 200 pàggini nnicati di sècutu, supra nu tutali di 2 182.(li pricidenti 200) (li pròssimi 200)(li pricidenti 200) (li pròssimi 200)


text:
Usu dâ «THR» mmeci dâ «TR»
Ntâ lingua siciliana lu nessu «TR» veni prununzatu 'n modu particulari, e stu sonu tìpicu sicilianu certiduni lu scrìvinu «THR».
Ìndici
Diffusioni[cancia | cancia la surgenti]
Stu sonu tìpicu sicilianu s'attrova nta quasi tutti l'àrii di la Sicilia, ma nuddu auturi sicilianu famusu usa stu modu di scrìviri «THR».
Asempi[cancia | cancia la surgenti]
nosthru (nostru)
ecc.
Rifirimenti ca ùsanu palori cu sta "thr" funètica[cancia | cancia la surgenti]
Rifirimenti ca nun ùsanu palori cu sta "thr" funètica[cancia | cancia la surgenti]
- Grammàtica di Pitrè, 1870
- Vucabbulariu di Piccittu, 1950-1980
- Dizziunariu etimològgicu di Giarrizzo, 1989
- Vucabbulariu di Camilleri, 1998
- Dizziunariu di Luigi La Rocca, 2000
- Grammàtica di Bonner, 2001
Ntâ littiratura siciliana[cancia | cancia la surgenti]
- La Canzuna di lu Pani di Sebbastianu Di Stèfanu:
-
- Sapi duci
- lu pani travagghiatu.
- A Lupa di Gaitanu Cipolla
-
- picchì è na latra,
- L'usu di la "thr" è assai raru ntâ littiratura siciliana.
Sicilianu standard usatu ntâ wikipedia[cancia | cancia la surgenti]
Sapemu tutti comu si prununza la "tr" siciliana, è ovviamenti diversa dâ "tr" taliana, dunca nun servi a nenti di scrìviri "thr". Raccumannamu di nun scrìviri la "thr" funètica (s'havi a scrìviri sempri "tr") e cunzidiramu lu sò usu comu n'erruri.


text:
Usu di «HI» mmeci dâ «J» doppu la vucali «I»
Tannu, nta arcuni testi siciliani, attruvàvamu a li voti lu gruppu «HI» mmeci dâ «J» doppu na «I».
Ìndici
Diffusioni[cancia | cancia la surgenti]
Stu sistema ortugràficu nun è cchiù usatu ntâ littiratura siciliana.
Asempi[cancia | cancia la surgenti]
pihiùncu (pijùncu)
dihiùnu (dijùnu)
lihiàri (lijàri)
prihièra (prijèra)
ecc.
Rifirimenti ca ùsanu palori cu sta "hi"[cancia | cancia la surgenti]
Rifirimenti ca nun ùsanu palori cu sta "hi"[cancia | cancia la surgenti]
- Grammàtica di Pitrè, 1870
- Vucabbulariu di Piccittu, 1950-1980
- Dizziunariu etimològgicu di Giarrizzo, 1989
- Vucabbulariu di Camilleri, 1998
- Dizziunariu di Luigi La Rocca, 2000
- Grammàtica di Bonner, 2001
Sicilianu standard usatu ntâ wikipedia[cancia | cancia la surgenti]
Racumannamu di nun usari sta "hi" e cunzidiramu lu sò usu comu n'erruri.


text:
Autunnu
L'autunnu è una dî quattru staciuna di l'annu. L'autunnu mitiurulòggicu dura dû primu di sittèmmiru fini ô 30 di nuvèmmiru. Si canusci l'accuminzata di l'autunnu cu l'aggiarniata dî pàmpini e la siquenti cascata di l'àrvuli.
Orìggini dû nomu[cancia | cancia la surgenti]
La palora "autunnu" veni dritta dû latinu "autumnus", varianti di "auctumnus", ca veni dû verbu "augere", ca voli dìciri "aumintari, ngranari" picchì sta staggiuna porta assai prudotti pî cuntadini e pî viddani ca càmpanu cu chiddu ca dugna la terra. Puru tutti l'àutri lingui neulatini hannu la stissa radici.
Lu làmmicu d'autunnu[cancia | cancia la surgenti]
Sta staciuna è ô spissu assuciata cu na sinzazzioni di malancunìa. Chistu causa è prubbàbbili dâ fini d'astati, dû ritornu ô travagghiu e ô grapìrisi dî scoli. Lu celu accumincia a non jèssiri cchiù lìmpitu ma griciu e neulusu. Lu càudu si nni va e accumìncianu li jurnati friddi. Scura cchiù viatu e lu jornu s'accurza. Nta stu pirìudu cadi macari la Festa dî Morti ca porta àutru làmmicu.
Ntâ littiratura siciliana[cancia | cancia la surgenti]
Di Chiddu ca mi piaci di Mariu Gori:
- Mi piaciunu li strati di campagna
- versu l'autunnu ccu li fogghi morti,
- la negghia fitta supra la muntagna
- la vuci di lu ventu quannu è forti.
Li staciuna:


text:
1113
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
- Adelasia, matri di Ruggeru II di Sicilia, e veduva di Ruggeru I si spusa n secunni nozzi cu Balduvinu di Gerusalemmi, addivintannu riggina di Gerusalemmi.
- austu: accuminza l'assediu dâ flotta pisana contra l'isula di Majorca, distinatu a durari nzinu ô misi di aprili di l'annu appressu.


text:
Neuchâtel
Neuchâtel è na citati svizzira di 31.500 abbitanti, capitali di l'omonimu cantuni. Neuchâtel (prununzatu "Nusciatel" dî siciliani di Svìzzira) s'affaccia ntô lacu di Neuchâtel, lu lacu cchiù granni chi è tuttu ntô tirritoriu svizziru, e si sviluppa longu la costa e ntâ chianata dû Giura.
Storia
Anticamenti cità dû regnu di Burgogna, divintau principatu sutta lu putiri du Rè di Prussia. Lu primu di marzu 1848 conquistau la ndipinnenza e divintau na ripubblica, e comu cantuni fu fidirata cû restu di la Svizzira.
Nnustria
Oggi Neuchâtel è canusciuta pi la ndustria orologgera. A partiri dû Seculu XVII Neuchâtel havi statu la punta di lu sviluppu di l'arti dî rologghi. Nta lu cantuni cci sunnu li fabbrichi di marchi canusciuti nti tuttu lu munnu comu Rolex, Jaquet Droz, Bulgari.
Ugualmenti canusciuta e apprizzata è la fabbricazzioni di la cioccolatta. Philippe Suchard, origginariu di Boudry a na dicina di chilomitri di Neuchâtel, rapiu la prima fabbrica di cioccolatu ntô 1825.
Pirsunaggi liggata
Friedrich Dürrenmatt, scritturi svizziru tudescu dû vintesimu seculu, abbitau a Neuchâtel l'urtimi 30 anni dâ sò vita.
Cultura
A Nusciatel c'è puru nu beddu museu etnogràficu ca vali la pena visitari.


text:
Nintendo
A' Nintendo è n'azienda giappunisi, la chiù granni 'nna lu munno 'nna produzione ri vidiujocu e relativi console.
A' mascotte ra Nintendo è Mario, pupu addisignatu pu jocu Donkey Kong da Shigeru Miyamoto. Mario è lu pupu ri vidiujochi più famoso e canusciutu 'nna lu munno.
Storia[cancia | cancia la surgenti]
Trasìu ntô munnu rî videojiochi comu distributuri ra console Magnavox Odyssey nel 1975 e, 'nnu 1977, cominciò a costruiri alcuni console propri. Grazi all'enorme successo cà fici in Giappuni, 'nnu 1985 Nintendo arrivò 'nna lu Nord America e 'nnu 1986 in Europa. N'tu mienzo ra so storia, Nintendo pruduciu cinque console da tavolo: il Nintendo Entertainment System il Super Nintendo Entertainment System, il Nintendo 64, il GameCube e infine à Wii. Fici videmma console portatili, varie versioni ru Game & Watch, ù Game Boy, ù Game Boy Color, ù Game Boy Advance e i so varianti e quattru modelli ru Nintendo DS, seguito nu 2010 dal suo successuri, ù Nintendo 3DS. Fondata ù 23 settembre 1889 da Fusajiro Yamauchi, passò ri jocura ri carte e meccanici ai joucura alittronici all'inizio ri anni ottanta. L'attuali presidenti ra Nintendo è Satoru Iwata.
Nintendo fici circa 560 jochi pi le sò console.


text:
Prugettu Rosetta
U prugettu Rosetta custituisci una versioni muderna di a Petra di Rosetta. U prugettu hè distinatu à parmetta a criazioni d'un archiviu chi cuncerna tutti i lingui di u mondu. L'origini di u prugettu hè a custatazioni fatta da l'Unesco chi annantu i 6000 lingui chi sò parlati in a pianeta, nuvanta par centu devini spariscia da qui à a fini di u seculu. Attualmenti, certi lingui ùn sò più parlati ca pa menu di centu parsoni. U prugettu Rosetta cerca à riuniscia annantu u so situ, par via d'un accessu libaru, mori infurmazioni annantu à tutti i lingui, par pruvà à impidiscia issa catastrofa linguistica e culturali. Attualmenti, u prugettu ha pussutu riuniscia infurmazioni è dati chì cuncernani più d'un millaiu di lingui.